Sport Archives - Страница 47 од 48 - Njuz\nMajdov najbolji sportista, a Dabetićova sportistkinja Zvezde\nDžudista i reprezentativac Srbije Nemanja Majdov proglašen je danas za najboljeg sportistu Sportskog društva Crvene zvezde u prethodnoj godini, dok je kik-bokserka Diana Dabetić proglašena za najbolju sportistkinju. Za najbolji klub u…\nSrpska rekorderka u skoku u dalj Ivana Španović rekla je danas spremna za nastup na Svetskom prvenstvu u dvorani u Birmingemu i istakla da je srećna što ponovo ima priliku da se takmiči s Amerikankom Britni Ris. „Srećna sam što sam…\nVozač Mercedesa Luis Hamilton bio je najbrži na današnjim predsezonskim testiranjima u Barseloni uoči šampionata Formule 1. Aktuelni svetski šampion ostvario je vreme od 1:19,333 minuta na stazi Katalunja i bio je brži za 0,5 sekundi od…\nKeiroš: Fifa da suspenduje Mesija dok se ne dokaže da je čovek\nSelektor fudbalske reprezentacije Irana Karlos Keiroš rekao je da bi Medjunarodna fudbalska federacija (Fifa) trebalo da suspenduje igrača Barselone Lionela Mesija „dok se ne dokaže da je Argentinac zaista čovek“. Iran će ovog leta drugi…\nZbog snega odložen početak testiranja bolida Formule 1\nPočetak današnjeg predsezonskog testiranja bolida Formule 1 odložen je zbog snega na stazi Katalunja u Barseloni. Delovi staze su prekriveni snegom, zbog čega su ekipe ostavile bolide u garažama. Organizatori nisu naveli kada će…\nO’Saliven: Mogu da izjednačim Hendrijev rekord do svoje 50. godine\nPetostruki svetski šampion u snukeru Britanac Roni O’Saliven ocenio je da ima dovoljno kvaliteta da do svoje 50. godine izjednači rekord Stivena Hendrija od sedam šampionskih titula. O’Saliven (42) dobro igra ove sezone, osvojio je…\nLA Klipersi pobedili Denver, dobre partije srpskih košarkaša\nKošarkaši Los Andjeles Klipersa pobedili su noćas Denver, posle deficita od 19 poena, sa 122:120, a srpski igrači u obe ekipe, Miloš Teodosić, Boban Marjanović i Nikola Jokić prikazali su dobre partije. Los Andejeles Kliperse predvodio…\nCvetković je razrešen dužnosti na sednici Upravnog odbora Rukometnog saveza Srbije, posle čega je u televizijskom intervjuu potvrdio da igrači nisu želeli da poštuju pravila ponašanja. On je u izveštaju sa šampionata naveo da su…\nSmehotresno: najneverovatniji gol u istoriji fudbala! (video)\nMeč prvog kola australijske NPL lige između Melburn Najtsa i Oaklej Kenonsa (3:2) ostaće upamćen po neverovatnom golu fudbalera domaće ekipe Kima Harisa. Haris je u 71. minutu utakmice postigao jedan od najbizarnijih golova u…\nSkandalozno: Rusija gubi pravo na organizacije međunarodnih sportskih takmičenja?\nRusija od aprila ne može da organizuje međunarodna sportska takmičenja, navodi se u dokumentu Svetske antidoping agencije (VADA) koji je usvojen u novembru 2017. godine. Kako navodi portal „Šampionat“, odluka je doneta u skladu sa novim…\nPrethodno 1 … 45 46 47 48 Sledeće\nMesi spreman za prijateljsku utakmicu sa Španijom\nEndi Marej ponovo trenira\nSrpski navijači u Parizu prekinuli meč tzv. Kosova: „UEFA podržava…\nMatić zbog Ivanovića „zaćutao“ za srpske medije\nAleksandra Krunić eliminisana i u dublu


Islamske zemlje: Tramp izaziva muslimane širom sveta - Sputnjik Srbija\n20:59 23 Septembar 2019\n20:57 06.12.2017 (osveženo 21:07 06.12.2017) Preuzmite kraći link\nMinistarstvo spoljnih poslova Turske je osudilo odluku SAD da priznaju Jerusalim kao prestonicu Izraela, nazivajući je „neodgovornom“ i pozvalo je Vašington da preispita taj potez.\nEgipat odbacuje odluku SAD o premeštanju Ambasade u Jerusalim, saopštilo je Ministarstvo spoljnih poslova Egipta i dodaje da Trampovo priznanje Jerusalima kao izraelske prestonice ne menja pravni status grada, prenosi Rojters.\nMinistarstvo spoljnih poslova Irana saopštilo je da Iran „ozbiljno osuđuje“ odluku SAD, koja, kako se navodi, krši rezolucije UN.\nSaudijska Arabija takođe je izrazila protivljenje Trampovom potezu, navodeći da on „provocira osećanja muslimana širom sveta“.\nKatar je ocenio da odluka o premeštanju Ambasade SAD u Jerusalim predstavlja „opasnu eskalaciju i smrtnu kaznu za sve koji žele mir“.\nU telefonskom razgovoru sa američkim predsednikom, katarski emir Tamim bin Hamad el Tani je izjavio da će se Trampova odluka odraziti na bezbednost i stabilnost na Bliskom istoku.\nJordanski kralj Abdulah II izrazio je zabrinutost u telefonskom razgovoru sa Trampom, kome je rekao da ignorisanje prava Palestinaca, muslimana i hrišćana u Jerusalimu može samo da izazove širenje ekstremizma.\nislamske zemlje, Donald Tramp, Jerusalim, SAD


Roštiljijada 2016 - Televizija LeskovacTelevizija Leskovac\n« NOVA SKUPŠTINSKA VEĆINA SA 54 ODBORNIKA\nSAOBRAĆAJ U VREME ROŠTILJIJADE »\nLESKOVAC – Tradicionalna 27. Leskovačka Rošiljijada počinje 29. Avgusta i trajaće 7 dana.\nZa ovogodišnju Roštiljijadu resorno ministarstvo odvojilo 4 miliona dinara, a lokalna smouprava je pružila svu logističku podršku Turističlkoj organizaciji Leskovac.\nI ovogodišnja Roštiljijada biće održana na istoj lokaciji – u samom centru grada na Bulevaru oslobođenja.\nNa 32 štanda leskovčani i gosti ove turističke manifestacije imaće prilike da probaju specijalitete sa roštilja ili ponesu neki suvenir iz našeg grada, najavljeno je na današnjoj konferenciji za novinare u Turističkoj organizaciji Leskovac.\nPosetioci Roštiljijade će moći pored domaćih duvačkih orkestar i lokalnih bendova da čuju iNedu Ukraden, Riblju čorbu, Lexinton ben, Galiju kao i Nove zvezde randa.\nLokalna samouprava pružila je svu logističku pomoć Turističkoj organizaciji, a resorno ministarstvo ovogodišnju Roštiljijadu pomoglo je sa 4 miliona dinara. Inače, organizatori su do sada promovisali ovu najpoznatiju leskovačku turističku manifestaciju u gotovo svim zemljama regiona, u Beogradu i na nedavno održanoj Guči.


"PORUČNIK BLUBERI" PONOVO JAŠE: Prva tri toma legendarnog vestern stripa ponovo pred čitaocima | Novosti.RS\nFoto: "Čarobna knjiga"\n"Poručnik Bluberi" je bez sumnje remek-delo francusko- belgijske škole stripa, a po mišljenju mnogih ovo delo scenariste Žan-Mišela Šarlijea i crtača Žana Žiroa je možda i najbolji vestern-strip svih vremena.\nKroz uzbudljive epizode, koje je većim delom napisao slavni belgijski scenarista Žan-Mišel Šarlije, pratimo kreativni razvoj Žana Žiroa, koji je izrastao u jednog od najznačajnijih svetskih crtača stripa, od rane faze u kojoj je još tragao za pravim likovnim izrazom, do vizuelno raskošnih zrelih radova. Nastao pre bezmalo šest decenija, davne 1963, serijal o Bluberiju i dalje postavlja veoma visoka merila u svom žanru i devetoj umetnosti uopšte.\nRadnja stripa se odvija u Severnoj Americi i Meksiku za vreme i u godinama neposredno po završetku američkog građanskog rata, a prati doživljaje naslovnog junaka, sklonog ispadima i čestom upadanju u nevolje. Majkl Stiv Donovan Bluberi sin je bogatog južnjačkog plantažera i naslednik plantaže "Red vud", koji sticajem dramatičnih okolnosti završava u američkoj vojsci, gde ubrzo stiče čin poručnika. Bluberi je osobenjak nemirnog pustolovnog duha, znatiželjan i smeo, sklon avanturi i kocki ali i ženama, često grub i beskompromisan, ali, kad zatreba, pravičan i častan... Dosledan je u izvrdavanju autoriteta i vođenju ličnih ratova, a u svojim pustolovinama - često u društvu prijatelja, među kojima su DŽimi Maklur i Red Nek - susreće se s raznim zloćudnim revolverašima i indijanskim pljačkašima, ali i sa istorijskim ličnostima: Vajatom Erpom, Dokom Holidejom, DŽeronimom, Kočizom i drugima.\nLik Bluberija prvi put je oživeo u stripu "Fort Navaho" objavljenom 31. oktobra 1963. godine u francuskom časopisu "Pilot", a upravo je ova epizoda otvorila prvu knjigu u srpskom prevodu i izdanju naše "Čarobne knjige". U prvom tomu našle su se i priče "Grmljavina na zapadu" i "Usamljeni orao", dok drugi obuhvata epizode pod naslovima "Izgubljeni konjanik", "Na tragu Navahosa" i "Čovek sa srebrnom zvezdom". Treća knjiga započinje pričom naslovljenom "Gvozdeni konj", a sadrži i epizode "Čovek sa čeličnom pesnicom" te "Na stazi Sijuksa".\nOvih devet epizoda, uz užitak koji upotpunjuje vrhunska oprema, više je no dovoljno da zaintrigira i neke nove, mlade čitaoce koji će poželeti da otkrivaju neke nove Bluberijeve avanture, dok će starim znalcima i Poručnikovim znancima poslužiti za podsećanje na legendarni strip naših detinjstava - dok svi zajedno iščekujemo nove epizode u novom ruhu...\nstrip stripovi Čarobna knjiga "Poručnik Bluberi"


Normalizacija odnosa Beograda i Prištine donela bi bolji standard građana i veći privredni rast - Nova ekonomija\nNormalizacija odnosa Beograda i Prišt...\nNormalizacija odnosa Beograda i Prištine donela bi bolji standard građana i veći privredni rast\nNormalizacija odnosa Beograda i Prištine dovela bi do ekonomskog rasta Srbije, veće zaposlenosti i boljeg životnog standarda građana, ocenjeno je danas na prezentaciji studije "Ekonomski, demografski i socijalni efekti različitih scenarija normalizacije odnosa između Beograda i Prištine".\nKako je navedeno, sve projekcije pokazuju pesimističke procene ukoliko izostane rešenje prihvatljivo za obe strane, odnosno ako ostane status kvo stanje.\nKako je navela, prvi scenarij je očekivani ili realni koji podrazumeva da će se odnosi između Srbije i Kosova na odredjeni način normalizovati, bilo kroz razmenu teritorija ili primenu Briselskog sporazum. Kao rezultat tih procesa Srbija bi se uspešno priključila Evropskoj uniji, najverovatnije između 2025. i 2030. godine.\nDrugi scenarij je status kvo u kojem neće doći do normalizacije odnosa, pregovori sa EU bi bili neuspešni i Srbija bi po svim pokazateljima daleko zaostajala za razvijenim zemljama EU, sa kojima bi i saradnja bila sve slabija.\n"U slučaju prvog scenarija Srbija, u kojoj živi oko 7,1 milion ljudi, do 2060. godine imala bi manje 1,2 miliona stanovnika, ili 17 odsto, a u drugom scenariju bilo bi manje 3,1 milion ljudi, odnosno 44 odsto", istakla je Jelinčić.\nIzostanak normalizacije odnosa Beograda i Prištine, kako je navela, doveo bi do toga da penzije u Srbiji rastu po stopi od 1,2 odsto godišnje, a ako bi se našlo prihvatljivo rešenje primanja najstarijih sugradjana bi se uvećavala po stopi od 3,2 odsto.\nTakođe, normalizacija odnosa bi stvorila uslove da prosečna godišnja stopa rasta bruto domaćeg proizvoda (BDP) Srbije do 2030. godine bude 4,5 odsto, a ako bi bilo nerešeno stanje rast bi bio 1,9 odsto.\nIzvoz roba i usluga bi u prvom scenariju sa sadašanjih 50,2 odsto BDP-a bio uvećan na 65 odsto, a u drugom scenariju bi iznosio svega 38 odsto BDP-a.\nDinar bi u prvom scenariju slabio dva odsto godišnje, dok bi u drugom značajno slabio u celom projektovanom periodu zbog porasta potrošnje i inflacije.\nIstraživanje je namenjeno donosiocima odluka jer konačan predlog rešenja treba da bude dobro argumentovan. Bilo je važno uraditi ovo istraživanje jer su građani rekli da ne znaju ništa o tome koliko Kosovo košta, a trebalo bi da znaju.\nMarko Čadež predsednik Privredne komore Srbije, rekao je da istraživanje daje odgovor u dve situacije: kada imamo rešenje i kada nemamo rešenje, te istakao da ukoliko nemamo rešenje - onda nam se loše piše.\n"Već četiri godine se bavimo saradnjom privreda. TRgovinska razmena s Kosovom iznosi 464,2 miliona evra. Za nas je veoma važno da kompanije sarađuju. U poslednje 3-4 godine spojili smo oko 3.000-4.000 kompanija. Najteža je ta politička hipoteka, koja sa sobom nosi praktične prepreke.Mislim da smo izgubili mnogo vremena i da moramo brže", rekao je Čadež.\nKongresmeni traže da Majk Pompeo podrži zalaga...\nAmerička ambasada: Beograd i Priština da predlo...\nLjajić: Ukinuti prištinske barijere za sedam po...


Lepa Brena: Trebalo bi da mi dan traje bar 26 sati\nU susret brojnim i poslovnim i privatnim obavezama\nLepa Brena: Dan bi trebalo da mi traje bar 26 sati\nFolk zvezda je leto iskoristila i za odmor, i uživanje sa porodicom i drugaricama, ali i radno\nCelebrities 18.09.2013. - 12:27h\nNakon posete sina Stefana u Americi, folk zvezda Lepa Brena provela je desetak dana na hrvatskom primorju sa suprugom Slobodanom Živojinovićem. Njena sledeća destinacija bio je Monako, gde već dvadesetak godina ima stan. Tamo je nekoliko dana u suncu, moru i plaži uživala sa drugaricama i noćnom provodu.\nOsim odmaranja, leto je za ovu pevačicu bilo i radno, a koncert u Novom Bečeju upamtiće kao i te kako lepu uspomenu.\n"Leto je bilo čarobno, pošteno sam se nauživala i odmorila, ali najviše ću ga, ipak, pamtiti po nastupu u Novom Bečeju na Velikogospojinskim danima pred 60.000 ljudi", kaže Lepa Brena.\nPevačica svoje vreme mora da planira i, kako i sama kaže, tačno zna šta će raditi svakog dana od jutra do mraka.\n"Moj planer je ispisan za svaki dan od jutra do večeri. Očekuje me mnogo privatnih i poslovnih obaveza koje ne bih da otkrivam. Dan bi trebalo da mi traje makar 26 sati da bih stigla da odradim sve što imam. Mislim da će me shvatiti svaka zaposlena žena".\nPevačica je završila sa snimanjem albuma sa izvornim pesmama koji je posvetila svojoj majci Ifeti. Trenutno se radi postprodukcija, pa će nakon toga biti objavljen, kako je istakla Brena.\n"Trenutno ništa ne moram i želim da izdanje posvetim majci Ifeti. Zahvaljujući njoj sam naučila da pevam i zavolela mnoge lepe izvorne pesme. Verujem da će se publici dopasti numere koje sam odabrala".\nNa pitanje da li njen sin Filip otpočinje glumačku karijeru u Holivudu čime se pohvalio na Tviteru, pevačica je odgovorila da budući da kompanija u kojoj radi sarađuje sa mnogo poznatih ličnosti, normalno je da se zaposleni fotografišu sa njima.\n"Filip radi u produkcijskoj kompaniji "Relativiti", u sektoru sportskog menadžmenta. Budući da sarađuju sa mnogo poznatih ličnosti u Americi, normalna je stvar da se zaposleni u kompaniji fotografišu sa njima i to okače na Internet".


Šarenac: Stanje bezbjednosti zadovoljavajuće | Palelive.com\nPočetna Novosti Aktuelnosti Šarenac: Stanje bezbjednosti zadovoljavajuće\nŠarenac: Stanje bezbjednosti zadovoljavajuće\nStanje bezbjednosti na području opštine Pale je zadovoljavajuće, kako po pitanju oblasti kriminaliteta, tako i javnog reda i mira i saobraćaja, rekao je načelnik Stanice javne bezbjednosti Pale Radovan Šarenac na sjednici Skupštine opštine Pale koja je održana juče.\nNakon sjednice Skupštine opštine Pale, na kojoj je prihvaćena informacija o radu Stanice policije, Šarenac je rekao novinarima da je broj krivičnih djela u 2015. godini povećan za 1,5 odsto u odnosu na prethodnu godinu.\nOn je naglasio da su i dalje pojačane policijske patrole u blizini škola, posebno kada djeca dolaze i odlaze, i u vrijeme velikog odmora.\nNačelnik opštine Pale Miodrag Kovačević istakao je da opština ima aktivnu saradnju sa Centrom javne bezbjednosti /CJB/ Istočno Sarajevo i Stanicom javne bezbjednosti Pale.\nKada je u pitanju status CJB Istočno Sarajevo, Kovačević kaže da je resorni ministar potvrdio da sjedište Centra ostaje na Palama, a opština će u narednom periodu potpisati sporazum o poslovno–tehničkoj saradnji sa MUP-om Republike Srpske i izdvojiti 20.000 KM za nabavku motornog vozila koje će služiti pripadnicima policije.\n„Radnici MUP-a čine znatne napore kada je u pitanju suzbijanje kriminala i organizovanog kriminala i mi u tom djelu želimo da damo svoj doprinos“, napomenuo je on.\nSkupština opštine Pale na današnjoj sjednici prihvatila je informaciju o stanju u oblasti zapošljavanja u kojoj se navodi da je u 2015. godini došlo do smanjenja ukupnog broja nezaposlenih za 194 lica, dok je broj lica koja aktivno traže posao smanjen za 317.\nU informaciji se navodi da je zaključno sa 2015. godinom na evidenciji nezaposlenih bilo 4.384 lica, dok je broj lica koja aktivno traže posao iznosio 2.829.\nKovačević je naglasio da je Skupština usvojila i zaključak da se postojeći Privredni savjet, koji čine predstavnici privrede, nauke i opštine, proširi sa predstavnicima klubova odbornika u Skupštini opštine kako bi savjet dobio i političku dimenziju.\n„Sve strategije mora usvojiti Skupština i ovo je dobar način da se svi uključimo u rješavanje problema nezaposlenosti“, rekao je on.\nOdbornik SNSD-a Bojan Pejović istakao je da lokalna zajednica može dati doprinos u rješavanju problema nezaposlenosti na području opštine Pale.\nPejović je istakao da se projekti zapošljavanja Vlade Republike Srpske realizuju svake godine, ali lokalna zajednica nije imala značajniji angažman u rješavanju ove problematike, iako i ona može dati doprinos.\n„Zbog toga sam predložio da se formira komisija ispred opštine Pale da bi se ušlo u realizaciju strategije rješavanja nezaposlenosti na području opštine“, kazao je on.\nSkupština je juče imenovala Slavku Brezo za direktora Dječijeg centra „Buba Mara“.\nPrethodni članakZabranjena posjeta pacijentima zbog svinjskog gripa\nNaredni članakMonika Beluči završila snimanje u Andrićgradu


Udruženje odbojkaških sudija grada Niša je sportsko udruženje odbojkaških sudija sa teritorije nišavskog okruga i deluje u okviru OSNO, UOSS i OSSRB. Cilj našeg Udruženja je pre svega razvoj mladih sudija i njihovo osposobljavanje, kao i razvoj odbojkaškog sporta u regionu. Ti ciljevi ostvaruju se kroz saradnju svih članova, redovne sastanke i sudijske radionice u toku sezone, a sve to omogućilo je da sva takmičenja – od školskog prvenstva do Svetske lige i drugih međunarodnih takmičenja, budu uspešno sprovedena.\nKada je reč o školskim prvenstvima, pored tradicionalnog Svetosavskog turnira na kome se takmiče niške škole, naše sudije su angažovane na Međuokružnim turnirima. 2015. godine članovima UOSGN ukazano je poverenje da sude Republičko prvenstvo u sve 4 takmičarske kategorije. Zbog značaja koji takva takmičenja imaju, kako za ekipe, tako i za afirmaciju sudija, među našim članovima postoji veliko interesovanje za učešće u ovoj vrsti sprotskih dešavanja.\nOd sezone 2015/2016 naše Udruženje može da se pohvali velikim brojem sudija na višim ligama – troje na listi Prve lige, čak 7 sudija na listi Druge lige i veliki broj kandidata za ulazak na liste viših liga. Veliki doprinos napretku naših sudija daju kontrolori-delegati (2 na jedinstvenoj listi Superlige i Prve lige i 5 na listi Druge lige). Sudije i K-D sa lista Prve i Druge lige stalno su angažovani na polufinalnim i finalnim turnirima Prvenstva Srbije za mlađe kategorije, kao i na Kvalifikacionim turnirima za popunu Druge lige – istok.\nVeliko iskustvo naše sudije stekle su tokom angažovanja na velikim takmičenjima u organizaciji Odbojkaškog saveza Srbije. Tu treba napomenuti i učešće u samoj organizaciji takmičenja. Za nas je, međutim, mnogo značajnije angažovanje na terenu – u svojstvu linijskih sudija i zapisničara, uključujući i elektronski zapisnik. Imali smo zadovoljstvo da budemo deo Svetske lige za muškarce, Evropske lige za žene, Evropskog prvenstva za juniorke (čija se i sama završnica igrala u našem gradu), Kontinentalnih kvalifikacija za Svetski kup za muškarce…\nViše detalja o našim aktivnostima možete saznati u našim vestima i galeriji.


Razmišlja se o ukidanju marži na lekove\nOna je RTS-u kazala da se razmišlja o uvođenju takozvane cene usluge, budući da je primećeno da su sa maržama koje iznose oko 12 odsto pojedini farmaceuti motivisaniji da prodaju skuplje lekove, što se odražava na finansijsko stanje pacijenta.\nÐukić Dejanović je ponovila da će od 1. januara iduće godine biti omogućeno da pacijenti pod istim uslovima "podižu" lek na recept kako u državnoj, tako i u privatnoj apoteci.\nOna je navela i da će će se regulisati organizacija dopunskog rada budući da, na primer, neke struke kao što su radiolozi ne smeju dnevno raditi duže od šet sati zbog zračenja.\n"Moramo menjati Zakon o zdravstvenoj zaštiti i Zakon o zdravstvenom osiguranju", rekla je Ðukić Dejanović i dodala da se radi na promenama svih spornih članova koji se moraju drugačije formulisati.\n"Početkom januara očekuje se da će početi rekonstrukcija u Kliničkom centru Niš, a potom i radovi u Novom Sadu, pa i Kragujevcu", rekla je Ðukić Dejanović.\nPredsednik skupštinskog Odbora za zdravlje i porodicu Dušan Milisavljević rekao je da je stanje u zdravstvu jako loše i da se nada da će dolaskom nove ministarke sistem zdravstva biti konačno na dnevnom redu onih reformi koje su neophodne.\n"Želimo da pomognemo novoj ministarki i poslanički klub Demokratske stranke će joj pružiti podršku da uđe u ozbiljne reforme zdravstva", rekao je Milisavljević.\nOn je podržao ideju da se izjadnači državna i privatna praksa kako bi se pacijentima olakšalo lečenje i dodao da je važno da se uvede nezavisna institucija za žalbe za građana ukoliko im je uskraćena neka usluga.\nPulmolog i predstavnik organizacije "Doktori protiv korupcije" Dragana Jovanović rekla je da se moraju rešiti suštinske stvari kao što je promena "koruptivnih članova zakona" bez čega ne može dalje da se ide.\nOna je upozorila da je "sistemska korupcija povukla i malu, sitnu korupciju i potpuno razrušila zdravstveni sistem".\nautor: VSizvor: Tanjug/Novi magazin


„Nadzirem ih softverom koji pravi skrinšotove“\nRad od kuće, špijuniranje i zaposleni:\nFirma Šibua Filipsa koristi softver „Habstaf" poslednjih godinu i po dana\n7114 pregleda\t1 komentar(a)\nŠibu Filips priznaje da zna kako je to kad „možda malko gubite vreme na poslu".\nŠibu je osnivač „Transenda" - male londonske firme koja na veliko kupuje proizvode za negu lepote i preprodaje ih onlajn.\nPoslednjih godinu i po koristio je softver „Habstaf" da prati radne sate svojih zaposlenih, njihovo tipkanje, pokrete mišom i posećene sajtove.\nSa sedam zaposlenih koji rade iz Indije, on kaže da softver osigurava da „postoji neki nivo odgovornosti" i pomaže da se premosti vremenska razlika.\n„Znam sebe. Možete da uzmete desetominutnu pauzu tu i tamo. Dobro je imati automatski način nadgledanja šta rade moji zaposleni", kaže Šibu.\nRad nedeljom: Zabranjen širom Evrope, a da li će biti i u Srbiji\n„Gledajući skrinšotove i koliko vremena svako provodi na određenim zadacima, znam da li slede proceduru."\n„I ako rade bolje nego što sam očekivao, proučim fotografije i zamolim ih da podele svoje znanje s ostatkom tima kako bismo svi mogli nešto da naučimo", kaže on.\nZaposleni su savršeno svesni da je softver aktiviran i mogu da obrišu vreme provedeno u posećivanju sajtova na koje su mogli da se uloguju greškom tokom pauze, na primer, dodaje Šibu.\nSa više nas koji rade od kuće nego ikad tokom pandemije korona virusa, došlo je do skoka u potražnji za softverom za nadzor među poslodavcima.\nAmerička kompanija „Habstaf" kaže da je njen broj britanskih mušterija skočio četiri puta od februara.\nJedna druga kompanija - Snik - nudi tehnologiju koja slika zaposlene preko njihovog laptopa i podiže fotografije da ih vide sve kolege.\nFotografije mogu da se prave čak svakog minuta, mada firma opisuje sebe kao komunikacionu platformu i kaže da „svako na aplikaciji ima isti tretman, bilo da je zaposleni ili poslodavac."\nNjen suosnivač Del Kari kaže za BBC da je doživeo petostruko povećanje broja korisnika tokom izolacije, dovevši firmu do ukupno skoro 20.000 njih.\nNedavna studija akademika na Univerzitetu u Kardifu i Univerzitetu u Sautemptonu pokazala je da je čest strah među šefovima da će radnici koji su van vidokruga „zabušavati", iako se čini da izolacija zapravo nije imala mnogo efekta na učinak ni u jednom pravcu.\nAnketa je sugerisala i da trećina radnika od kuće smatra da im je opala produktivnost.\nAli da li je tehnologija odgovor za hvatanje na delu onih koji vrdaju ili pomaganje onima koji se muče da se prilagode na puno radno vreme za kuhinjskim stolom?\n„Loše bih se osećao da znam da me neko nadzire"\nDžoš, 26-godišnji fotograf koji živi u Londonu, priznaje da je ono što mu je najteže palo kod rada od kuće bio pad njegove produktivnosti.\nOrganizovanje priručnog studija u kuhinji njegovog dvosobnog stana koji deli bilo je logistički zahtevno, ali je imao problema i sa motivacijom.\n„Nekih dana bih uspeo sve da završim, ali nekih bih samo neko vreme sedeo i zurio u par sandala i mislio: 'Ne mogu ja ovo.' Suviše je lako samo otići i staviti veš da se pere ili skuvati čaj - prilično lako nalazite načine da odvratite sebi pažnju."\nOn je zahvalan što njegov šef ne koristi nikakav softver za kontrolu na njemu. „Tih dana kada je bilo malo teže motivisati se, osećao bih se loše da sam znao da neko prati moju produktivnost", kaže on.\nDžoš odavno podozreva da pati od hiperaktivnog poremećaja nedostatka pažnje (ADHD), što može da mu oteža da se koncentriše ili da organizuje svoje vreme. Njegov lekar se slaže s tim, iako je on još uvek na listi čekanja za testiranje.\nDa li ste „sagoreli“ na poslu\nNakon što se nedavno vratio u kancelariju, sad ume da ceni to što više vremena provodi sa drugima licem u lice. „Vidim da mi rutina i struktura služe kao sidro, a to mi pomaže da se izborim sa svim tim."\nNadziranje mora biti „proporcionalno"\nI dok neki šefovi koji koriste ovaj tip softvera mogu da tvrde da je on dobar za održavanje produktivnosti, istraživanje koje je sproveo Ovlašćeni institut za personal i razvoj (CIPD ) pokazuje da nadzor na radnom mestu može da naruši poverenje.\n„Nadgledanje ponašanja zaposlenih može da bude opravdan način da se smanji rizik od lošeg postupanja i potencijalno pomogne u upravljanju učinkom", kaže Džoni Giford, viši savetnik za istraživanje organizacionog ponašanja pri CIPD-u.\n„Međutim, poslodavci treba da imaju uvedenu jasnu politiku kako bi radnici znali da su nadgledani i, ključno, nadzor mora biti proporcionalan."\nPoslodavci će dobijati „mnogo bolje rezultate" ako podrže zaposlene, dodaje on, „umesto da se usredsrede na potencijalno irelevantne mere učinka, kao što su brojevi udarenih tipki."\nDžonatan Reni, partner u britanskoj advokatskoj kancelariji „TKT", takođe poziva na oprez firme koje razmišljaju o uvođenju takvog softvera.\n„Poslodavci imaju podrazumevanu zakonsku obavezu da sačuvaju poverenje i samopouzdanje svojih zaposlenih i moraju da vode računa o tome kako bi zaposleni mogli da reaguju na masovno uvođenje sistema nadzora", kaže on.\nOn dodaje da bi svaka firma koja koristi softver za nadzor morala da ima napismeno politiku koja objašnjava kako i zašto se on koristi.\n„Trebalo bi da postoje jasne smernice za menadžere, kao i zaštita koja bi sprečila zloupotrebu ili preterani nadzor", kaže on.\n19:46 h\t31\n16.09. 19:46 h\t31\t8240\n16.09. 19:44 h\t7800\n16.09. 19:35 h\t7270\n17.09. 09:56 h\t4496\n17.09. 11:46 h\t3937\n16.09. 19:46 h\t12\t31\n16.09. 19:44 h\t7\n17.09. 09:56 h


Srbija će osuditi zločin u Srebrenici - Index.hr\nSRBIJA će usvojiti deklaraciju kojom će osuditi zločine u Srebrenici, i to na inicijativu predsjednika Srbije Borisa Tadića, koji kaže da će to biti moralni čin, prenosi B92.\nKako je priopćeno iz kabineta predsjednika, u presudi Međunarodnog suda pravde u Haagu ne traži se eksplicitno usvajanje takvog dokumenta, a pravni zastupnik Srbije pred Međunarodnim sudom pravde Radoslav Stojanović izjavio je da je prema presudi Srbija obvezna Haškom tribunalu izruči osobe optužene za genocid, te da o Deklaraciji nema riječi.\n"Ta obaveza postoji zbog potrebe da se država i društvo distanciraju od jednog užasnog zločina koji je pred Međunarodnim sudom pravde okarakteriziran kao genocid", izjavio je inicijator deklaracije, predsjednik Tadić.\nPovodom najava da će Hrvatska povući tužbu protiv Srbije i da je spremna na izvansudski dogovor, Stojanović kaže da bi to bila dobra odluka Zagreba i da će on predložiti Vladi Srbije da pregovara s Hrvatskom.\n"Ima tu stvari koje ne možemo odmah uraditi, trebamo se prethodno sporazumiti o čemu ćemo pregovarati, pa da onda to učinimo. Po mom mišljenju, nema nikakvih prepreka, ali nije na meni da odlučim o tome, ali ja ću to predložiti. Mislim da te sporove trebamo skinuti, završiti, i priznati činjenicu da su učinjeni zločini kojih se trebamo stidjeti, a ne braniti se da ih nismo učinili", kaže Stojanović.


Stanislava Pak: Nikolić daje Vučiću mandat za sastav nove vlade – Nadlanu.com\nStanislava Pak: Nikolić daje Vučiću mandat za sastav nove vlade\nObjavljeno 3. apr 2014. / 19:57:14\nPredsednik Srbije Tomislav Nikolić predložiće lidera Srpske napredne stranke (SNS) Aleksandra Vučića za mandatara za sastav nove vlade Srbije, nakon konsultacija sa svim izbornim listama koje su ušle u novi skupštinski saziv, rekla je danas savetnica predsednika Srbije Stanislava Pak Stanković.\n“Čekamo da se sazove Skupština Srbije. Nakon toga, predsednik Republike prvo će razgovarati s predsednikom SNS-a Aleksandrom Vučićem i sa ostalima, a zatim će predložiti mandatara. To će biti Aleksandar Vučić”, rekla je Stanislava Pak Stanković na konferenciji za novinare u Predsedništvu Srbije.\nNa vanrednim parlamentarnim izborima 16. marta SNS je osvojila 158 mandata, koalicija oko socijalista 44, Demokratska stranka 19, Nova demokratska stranka 18, Savez vojvodjanskih Madjara šest, Stranka demokratske akcije tri i Partija za demokratske delovanje dva mandata.\nRok za održavanje konstitutivne sendice novog saziva Skupštine Srbije je 23. april.\nStanislava Pak: Pokušaj da se diskredituje predsednik\nStanislava Pak Stanković rekla je danas da pojedini mediji neistinama pokušavaju da disredituju predsednika Srbije Tomislava Nikolića i da je to žalosno.\nUpitana da li je tačno da tašta predsednika Srbije ima diplomatski pasoš kako su pisali pojedini mediji, Stanislava Pak Stanković je na konferenciji za novinare u Predsedništvu Srbije kazala da je to “čista neistina”.\n“Tašta presednika Republike nema diplomatski pasoš. Tendencija je da se neistinama diskredituje predsednik Tomislav Nikolić”, rekla je ona i dodala da je cilj takvog pisanja da se minimiziraju značaj i efekti poseta Nikolića, medju kojima je i poseta Austriji.\nNa pitanje da prokometariše i pisanje pojedinih medija da predsednik Srbije “štiti loše ministre”, Stanislava Pak Staković je kazala da se predsednik Republike ne meša u izbor ministara niti bilo koga u vladi.\nOna je dodala da “nema šansi” da predsednik Srbije “na sebe preuzme odgovornost da dodvede svog čoveka (u vladu) pa da se nešto loše desi zbog njega”.\n“Žalosna je činjenica da se takve beskrupulozne neistine iznose u javnost”, kazala je savetnica predsednika Srbije.\nStanislava Pak Stanković sazvala je konferenciju za novinare zbog, kako je navela, brojnih pitanja i tema koje su otvorene u javnosti i mnogih napisa u medijima za koje je kazala sa nisu istiniti.\nSrbija neće podržžati sankcije\nSrbija se neće svrstavati “na bilo koju stranu u bilo kakvim konfliktima i neće podržati sankcije”, jer njihove posledice trpe samo građani, a ne politička elita i one su sredstvo koje samo podstiče kriminal, istakla je danas savetnica predsednika Srbije Stanislava Pak Stanković.\nOna je na konferenciji za novinare rekla da Srbija neće podržavati vojno, već samo mirovno rešavanje problema.\n“Srbija neće podržati sankcije jer smo ih mi najbolje osetili na svojoj koži. Posledice trpe građani, a ne politička elita. Sankcije su sredstvo koje samo podstiče kriminal u svim pojavama i oblicima. Iz tog ličnog iskustva nećemo se tome priključivati”, naglasila je Pak Stanković.\naleksandar vučićstanislava paktomislav nikolić


EU udvostručuje doprinos COVAX-u na milijardu eura kako bi osigurala sigurne i efikasne vakcine za zemlje sa niskim i srednjim prihodima - Evropska služba za spoljnu akciju\nEEAS > Crna Gora > EU udvostručuje doprinos COVAX-u na milijardu eura kako bi osigurala sigurne i efikasne vakcine za zemlje sa niskim i srednjim prihodima\nEvropska unija je najavila dodatnih 500 miliona eura za COVAX , udvostručujući dosadašnji doprinos za globalnu inicijativu koja predvodi napore da se obezbijedi pošten i ravnopravan pristup bezbjednim i efikasnim COVID-19 vakcinama u zemljama sa niskim i srednjim prihodima. Ovaj novi zalog približava nas postizanju cilja COVAX-a da isporuči 1,3 milijarde doza za 92 zemlje sa niskim i srednjim prihodima do kraja 2021. Tim Evropa je jedan od vodećih učesnika u COVAX-u sa više od 2,2 milijarde eura, uključujući još 900 miliona eura od Njemačke.\nNajavljujući novi doprinos na virtuelnom sastanku lidera G7, predsjednica Evropske komisije Ursula von der Leien rekla je: „Prošle godine smo se, kao dio našeg globalnog odgovora na koronavirus, obavezali da ćemo obezbijediti univerzalni pristup vakcinama svuda na Zemlji, za sve kojima bi bile potrebne. COVAX je najboljoj mogućnosti da nam pomogne da postignemo ovaj cilj. Zbog toga smo odlučili da udvostručimo doprinos Evropske komisije COVAX-u na milijardu eura. Ovim novim finansijskim podsticajem želimo da budemo sigurni da će se vakcine uskoro isporučivati u zemlje sa niskim i srednjim prihodima. Je ćemo biti sigurni samo ako je čitav svijet siguran.“\nNajavljeni doprinos sastoji se od novih 300 miliona eura bespovratnih sredstava EU i 200 miliona eura garancija Evropskog fonda za održivi razvoj plus (EFSD +) koji će podržati zajam Evropske investicione banke. Ovo podliježe usvajanju Instrumenta susjedstva, razvoja i međunarodne saradnje (NDICI) od strane Savjeta i Evropskog parlamenta. Zajam EIB-a za koji će garantovati EFSD + podliježe odobrenju Odbora EIB-a. Ova sredstva će dopuniti prethodni grant od 100 miliona eura i 400 miliona eura garancija iz budžeta EU.\nDo danas, ukupno 191 zemlja učestvuje u programu COVAX, od toga 92 ekonomije sa niskim i srednjim prihodima koje ispunjavaju uslove za pristup vakcinama protiv COVID-19 putem Gavi COVAX Advance Market (AMC). Većina njih je u Africi. Kroz ove doprinose, Komisija i njeni partneri će obezbijediti opcije za kupovinu budućih COVID-19 vakcina za sve učesnike u programu.\nVakcine će nabavljati i dostavljati zemljama Odeljenje za snabdijevanje UNICEF-a i Obrtni fond PAHO-a za pristup vakcinama. Brzi dolazak sigurnih i efikasnih COVID-19 vakcina pokazao je da multilateralizam i partnerstva sa više aktera rade na riješavanju najvažnijih problema našeg vremena.\nCOVAX je stub vakcina akceleratora Access to COVID-19 Tools (ACT), globalne saradnje koja ubrzava razvoj, proizvodnju i jednak pristup testovima, tretmanima i vakcinama COVID-19.\nCOVAKS mehanizam želi da kupi 2 milijarde doza do kraja 2021. godine, uključujući najmanje 1,3 milijarde doza za zemlje sa niskim i srednjim prihodima. Pomoći će u razvoju raznolikog portfelja vakcina, o kojima se pregovara sa različitim dobavljačima i koji pokriva različite naučne tehnologije, rokove isporuke i cijene. COVAX je mehanizam za podjelu rizika: on smanjuje rizik za proizvođače koji ulažu, a da nijesu sigurni u buduću potražnju, i smanjuje rizik da države ne uspiju da obezbijede pristup održivoj vakcini.\nEvropska komisija se zalaže za to da obezbijedi da vakcinu dobiju svi kojima je potrebna, bilo gdje u svijetu, i za promociju globalnog zdravlja. Zbog toga je zajedno sa partnerima pomogla prikupiti skoro 16 milijardi eura od 4. maja 2020. godine u okviru globalnog odgovora na Koronavirus, globalne akcije podrške univerzalnom pristupu testovima, tretmanima i vakcinama protiv koronavirusa i globalnom oporavku. Doprinos tima Evropa bio je sljedeći: države članice EU (3,1 milijarda eura), Evropska komisija (preko 1,4 milijarde eura) i EIB (skoro dijve milijarde evra obećane u maju i 4,9 milijardi eura obećane u junu).\nNapori EU na razvoju i proizvodnji efikasne vakcine koristiće svima u globalnoj zajednici. Ulaganje EU u povećanje proizvodnih kapaciteta biće u službi svih zemalja u potrebi. Kroz svoje napredne ugovore o kupovini zahtijeva od proizvođača da stave na raspolaganje svoj proizvodni kapacitet za snabdijevanje svih zemalja i poziva na slobodan protok vakcina i materijala bez ograničenja izvoza. Na primjer, farmaceutska kompanija Sanofi-GSK, sa kojom je Komisija zaključila Ugovor o naprednoj kupovini u septembru, nastojaće da obezbijedi značajan dio svoje zalihe vakcina kroz COVAX mehanizam.\nNadovezujući se na Strategiju EU za vakcine, EU je u procesu uspostavljanja mehanizma za dijeljenje vakcina kako bi se državama članicama EU omogućilo da preusmjere neke doze nabavljene u okviru unaprijed kupljenog sporazuma, po mogućnosti putem COVAX-a.


Tag Archive panel diskusija\nPosts tagged "panel diskusija"\nemisija gasova, klimatske promene, panel diskusija\nKLIMATSKE PROMENE: SUOČAVANJE SA STVARNOŠĆU\nOrganizovanjem panel-diskusije „Klimatske promene: Suočavanje sa stvarnošću“ u Kulturnoj stanici “Eđšeg” u Novom Sadu, predstavnici Udruženja novinara „Eko vest“ ukazali su i skrenuli pažnju javnosti, da u trenutku kada je kvalitet životne sredine sve više ugrožen, efekti koji tome doprinose sve su očigledniji i prisutniji. Reakcija ljudi na klimatske promene biće jedan od najvećih izazova sa kojima ćemo se suočiti u ovom veku. A jedan od načina kako shvatiti ovaj problem i kako se nositi s njim jeste upravo edukacija i promovisanje ove teme kroz medije, pomoću kojih se podiže svest i spoznaja ljudi o situaciji u kojoj se nalazi planeta.\nS tim u vezi, Udruženje novinara „Eko vest“ organizovalo je panel-diskusiju na ovu aktulenu temu s ciljem da relevantni stručnjaci ukažu na to koliko je svet topliji i šta svi mi kao pojedinci možemo da uradimo kako bismo zaustavili trend globalnog zagrevanja. Panel-diskusija je deo projekta koji je sufinasiralo Ministarstvo zaštite životne sredine.\nUTICAJ PANDEMIJE NA KLIMATSKE PROMENE\nProf. dr Vladimir Đurđević, klimatolog sa Instituta za meteorologiju Fizičkog fakulteta Univerziteta u Beogradu, govoreći o uticaju pandemije koranavirusa na klimu, rekao je da su emisije ugljen-dioksida u Kini, u danima karantima, bile smanjene se za čak 15 posto. Međutim, dugoročno gledano te emisije su se za svega nekoliko meseci vratile na očekivan nivo. Procene su da će zbog uticaj pandemije emisije na globalnom nivou biti za 4 posto manje u ovoj godini. Gledajući na kumulativne emisije gasova, tih 4 procenta umanjenja ne predstavlja ništa posebno, to je kao kap vode u moru. Dakle, pandemija, samim tim, nije napravila nikakav preokret u smanjenju emisija. Naprotiv, zbog pandemije odloženi su važni međunarodni pregovori pa i revizija Pariskog sporazuma iz 2015, a svaka vrsta odlaganje ovakvih razgovora na ovu temu je udaljavanje od cilja.\nSUŠE SVE PRISUTNIJE\n“Ekstremne suše su se kod nas javljale jednom u deset godina. Sada se već javljaju dvaput u jednoj dekadi, a ukoliko se temperatura povisi za 2 stepene, predikcije su da će se suše javljati tri do četiri puta u deset godina. Ako do ovog dođe, moraće da se osmisli nova strategija za poljoprivredu, jer, na primer, postojeći projektovani sistemi za navodnjavanje neće moći da zadovolje navonastale okolnosti”, pojasnio je prof. dr Đurđević, pokušavajući da objasni sve češće i očiglednije prisustvo klimatskih promena.\nDuška Dimović iz WWF Adria Srbija rekla je da nas klimatske promene podsećaju, da i pored brzog tehnološkog razvoja, i dalje u potpunosti zavisimo od prirode, odnosno prirodnih resursa i prirodnih ciklusa.\n“Posledice se osećaju širom naše planete, ugroženi su ekosistemi, dobrobit i sigurnost ljudi. Veliku pažnju treba posvetiti zaštiti ekosistema i biološke raznovrsnosti, koji imaju veliki značaj u ublažavanju i prilagođavanju na klimatske promene. WWF se zalaže „ekosistemski pristup“ kao princip za integralno upravljanje vodama, zemljištem, šumama, morima i biodiverzitetom, jer očuvanjem prirode štitimo i sami sebe”, istakla je Dimovićeva iz WWF Adria Srbija.\nZAKON O KLIMI NA ČEKANJU\nMinistarstvo zaštite životne sredine izradilo je nacrt Zakona o klimatskim promenama. Rukovodilac Grupe za prilagođavanje klimatskim promenama Ministarsva zaštite životne sredine Ana Repac istakla je da uspostavljanje zakonodavno-strateškog okvira borbe protiv klimatskih promena doprineće povećanju konkurentnosti domaće privrede na evropskom tržištu u skladu sa principima niskougljeničnog razvoja, kao i modernizaciji privrede sa pozitivnim uticajima na društveni i ekonomski rast i razvoj kao i zaštitu životne sredine.\n“Buduća primena nacrta Zakona o klimatskim promenama će doprineti uspostavljanju sistema za smanjenje emisija gasova sa efektom staklene bašte (GHG) u relevantnim sektorima (energetika, industrija, saobraćaj, poljoprivreda, šumarstvo, i upravljanje otpadom) i prilagođavanju na izmenjene klimatske uslove. Cilj je uspostavljanje sistema kako bi se smanjile emisije GHG na isplativ i ekonomski efikasan način i prilagodilo usvajanjem i sprovođenjem sektorskih politika i mera, strategija i akcionih planova. Zakon o klimi je spreman ali nažalost još nije usvojen“, napomenula je Repac.


Ušteda i dobitak - Socijalna politika i zdravstvo - Nedeljnik Vreme\nUšteda i dobitak\n"S obzirom na to da imamo ograničena sredstva, imamo pre svega društvenu i moralnu obavezu da kroz konkurenciju snižavamo cene kako bismo uspeli da isfinansiramo sve neophodne terapije", kaže direktorka Republičkog zavoda za zdravstveno osiguranje Svetlana Vukajlović\nU danima kada se sa svih strana poziva na društvenu odgovornost, vest da je Republički zavod za zdravstveno osiguranje društvu uštedeo 8,5 milijardi dinara provukla se "onako uzgred". Niko od političara nije našao za shodno da prokomentariše ovaj potez, a još manje da nama, građanima, objasni kakve koristi od toga imamo.\nPretprošle nedelje smo dobili detaljan izveštaj o tome kako i koliko trošimo lekove. Saznali smo da se svakog radnog dana u Srbiji napiše gotovo 230.000 recepata, podigne više od 350.000 kutija lekova i da to košta skoro 110.000.000 dinara. Saznali smo da je prošle godine više od 4,5 miliona ljudi podiglo lekove na recept jednom, više ili više desetina puta, da je svakom od njih, u proseku, propisano dvanaest recepata i da je svako podigao, u proseku, više od devetnaest kutija. Dobili smo i informaciju da je prosečna cena leka koštala nešto više od 300 dinara i da je svaki pacijent, u proseku, podizao lekove u vrednosti od oko 5700 dinara. Nabrojani troškovi isplaćeni su iz kase Republičkog fonda za zdravstveno osiguranje.\nDa se plaćalo po cenovniku lekova koji je odobrilo Ministarstvo trgovine, brojke bi bile mnogo veće (vidi tabelu!). "Da smo primenjivali maksimalne cene koje je svojom uredbom definisalo Ministarstvo trgovine, lekove bismo platili skoro 54 milijarde dinara", objašnjava za "Vreme" direktorka RZZO-a Svetlana Vukajlović. "Umesto toga, uspeli smo da konkurencijom, kroz kriterijume o stavljanju lekova na listu, oborimo cene i potrošimo 45 milijardi dinara."\nKako saznajemo iz Zavoda, samo na tenderu za šesnaest citostatika za 2010. godinu RZZO je količinski povećao broj kupljenih citostatika, ali je uštedeo preko 600 miliona dinara u odnosu na cene lekova koje je odobrilo Ministarstvo trgovine, i pored toga što su to lekovi za koje postoji samo jedan proizvođač. Prošle godine ta ušteda je iznosila 400 miliona dinara. Osim toga, uprkos povećanju potrošnje lekova za lečenje bolesti digestivnog sistema (tzv. inhibitori protonske pumpe), kao i odobrenom povećanju cena tih lekova od strane Ministarstva trgovine, RZZO je kroz konkurenciju oborio cene i platio preko 200 miliona dinara manje u 2009. godini u odnosu na 2008. godinu. Uprkos porastu potrošnje statina, u 2009. u odnosu na 2008, kao i odobrenom povećanju cena lekova, RZZO je kroz konkurenciju oborio cene i 2009. platio 20 miliona dinara manje u odnosu na prethodnu godinu. Primera radi, više od 100 lekova ima upola nižu cenu od one koju je propisalo Ministarstvo trgovine.\nLogično, postavlja se pitanje da li se Ministarstvo trgovine konsultuje sa RZZO-om kada formira cene lekova? "Ne, jer Ministarstvo takođe ima svoja pravila kada je u pitanju formiranje cena lekova i ono se ogleda pre svega u poređenju cena sa referentnim zemljama u okruženju", odgovara direktorka RZZO-a. Ona objašnjava da Ministarstvo trgovine administrativno određuje maksimalne cene lekova u prometu, preko kojih Zavod, kao i svi ostali (apoteke, dobavljači…), ne sme da ide. "Mi, kao RZZO, nemamo obavezu da primenjujemo niže cene od onih koje je definisalo Ministarstvo trgovine, ali s obzirom na to da imamo ograničena sredstva, imamo pre svega društvenu i moralnu obavezu da kroz konkurenciju snižavamo cene kako bismo uspeli da isfinansiramo sve neophodne terapije", kaže Svetlana Vukajlović.\nOna dalje objašnjava da RZZO i centralna stručna Komisija za lekove sami regulišu pravila za stavljanje lekova na listu bez takozvane pomoći države. "Predstavnici najvećeg Evropskog udruženja koje okuplja sve najbitnije donosioce odluka u zdravstvu iz svih evropskih država su, videvši koncept naše liste i njen sadržaj, koji je gotovo isti kao i u razvijenim evropskim zemljama, ostali zapanjeni kako sa 40 evra godišnje po pacijentu za lekove na recept RZZO uspeva da isfinansira ovakvu listu lekova." Za uspostavljanje takvog koncepta, za konkurentnost, kriterijume i transparentnost liste lekova Evropski zdravstveni forum je prošle godine Svetlani Vukajlović dodelio specijalnu plaketu.\nDakle, imamo situaciju da je jedno društveno preduzeće samoinicijativno demonstriralo društvenu odgovornost i da je taj potez pozdravio neko u Evropi, ali šta mi, građani Srbije, konkretno imamo od toga? Svetlana Vukajlović kaže – kvalitetnije lečenje: "Samim tim što ostvarite uštede, u mogućnosti ste da u uslovima smanjenih prihoda RZZO-a, odnosno povećanja cena lekova, što je bio slučaj pre dva meseca, nastavite da finansirate isti obim prava i istovetnu listu lekova, a dodatnim uštedama je moguće i finansirati nove savremene terapije."\nGlobljenje štampe u obligacionim parnicama\nMandarinski duševni bolovi\nVAC-ova avantura u Srbiji\nPrevareni partner upolitičkom braku\nIntervju – Neven Marinović, izvršni direktor Foruma poslovnih lidera\nBiznis pomaže društvu\nSlučaj Slavka Ćuruvije\nDržava nije pogrešila\nUdbini radikalski arhivi (4)\nVansudska priča o transkriptima razgovora s Bagzijem\nFantom u sudu\nSvoj biznis kao spas\nBekim Fehmiu (1936–2010)


Webinar su otvorili ambasadorka Republike Turske u Crnoj Gori, Songul Ozan, koja je u svom uvodnom izlaganju predstavila Crnu Goru kao zemlju sa nevjerovatnom prirodom i tom prilikom pozvala sve prisutne učesnike iz Turske da je posjete.\nAmbasador Crne Gore u Turskoj, Periša Kastratović, je tokom obraćanja učesnicima webinara istakao da je Republika Turska jedan od najvažnijih investitora u Crnoj Gori, te da turski privrednici pokazuju sve veće interesovanje za nove investicije u našu zemlju koju vide kao atraktivnu turističku destinaciju. Važnost turskog tržišta, kako je rekao ambasador Kastratović, pokazuje upravo organizacija ovog događaja i istovremena posjeta ministra ekonomskog razvoja Jakova Milatovića Turskoj.\nUčesnicima webinara ispred Udruženja turističkih agencija Turske (TURSAB) obratila se članica Izvršnog odbora, Nalan Yeşilyurt, a nakon toga predstavljena je turistička ponuda destinacije kroz prezentaciju Nacionalne turističke organizacije Crne Gore.\nPriliku da, pored NTOCG, predstavnicima turskih agencija i turoperatora predstave svoju ponudu imali su i Skijališta Crne Gore, nacionalna avio kompanija Air Montenegro, kao i lokalne turističke organizacije Bara, Ulcinja, Budve, Tivta, Kotora, Herceg Novog, Kolašina i Žabljaka.\nU cilju što efektivnijeg predstavljanja destinacije u Turskoj, NTOCG, planira već početkom novembra organizaciju studijske posjete zainteresovanih turskih agencija i turoperatora.


NSinfo: Količina svetskog otpada mogla bi da se poveća za 70%\nKoličina svetskog otpada mogla bi da se poveća za 70%\nKoličina svetskog otpada mogla bi da se poveća za 70 procenata\ndo 2050. godine pošto raste urbanizacija i stanovništvo, objavila je Svetska banka, procenjujući da će Južna Azija i region podsaharske Afrike generisati najveći rast smeća.\nDržave bi mogle da ostvare ekonomsku i ekološku korist s boljim prikupljanjem, recikliranjem i odlaganjem smeća, navodi se u izveštaju Svetske banke, koja je izračunala da se, umesto toga, trećina svetskog otpada baca van deponija - na otvorenom, bez tretmana, prenosi "Tomson Rojters".\n"Zaista moramo da obratimo pažnju na Južnu Aziju i podsaharsku Afriku, jer će se do 2050. godine otpad u Južnoj Aziji udvostručiti, a u subaharskoj Africi utrostručiti", kaže Silpa Kaza, specijalista za urbanistički razvoj u Svetskoj banci i glavni autor izveštaja.\n"Ako ne preduzmemo bilo kakvu akciju, to bi moglo da ima prilično velike posledice na zdravlje, produktivnost, životnu sredinu, životne namirnice", rekla je ona u telefonskoj izjavi iz Belorusije za fondaciju "Tomson Rojters".\nRast otpada će nadmašiti rast stanovništva, i dostići će 3,4 milijarde tona do 2050. godine u odnosu na oko 2,0 milijarde tona iz 2016, navodi se u izveštaju. Države sa visokim dohotkom proizvode trećinu svetskog otpada uprkos tome što imaju samo 16 procenata svetskog stanovništva, dok četvrtina smeća dolazi iz regiona Istočne Azije i Pacifika.\nMada više od trećine otpada u svetu završava na deponijama, preko 90 odsto smeća se izbacuje na otvorenom u zemljama sa nižim prihodima koje često nemaju adekvatne kapacitete za odlaganje i tretman, piše u izveštaju. Ubrzano gomilanje otpada takođe može uticati na klimatske promene, imajući u vidu da uz aktuelni nivo reciklaže trenutne količine smeća generišu oko 5,0 procenata emisije ugljenika.\nVeće koršćenje reciklaže, sečenje plastike i otpadaka hrane može pomoći u smanjenju otpada, navodi se u izveštaju i dodaje da brojnim zemljama s niskim prihodima nedostaju zakoni koji se bave otpadom. Plastične mase, koje hiljadama godina zagađuju vodene tokove i ekosisteme, čine 12 procenata ukupnog otpada, upozorava Svetska banka.\nizvor: Tanjug, agencije, foto: Sa Maturom Do Kulture


TETRA PAK TRAŽI RADNIKE | ČA Glas\n1. априла 2020 2. априла 2020 I. М.\tKomentara (0)\nMi obezbeđujemo inovativna kadrovska rešenja i usluge koje omogućavaju našim klijentima da budu najbolji u konstantno promenljivom tržištu rada.Mi brinemo o ljudima i ulozi koju posao igra u njihovim životima. Mi poštujemo ljude kao pojedince, verujemo im, podržavamo i omogućavamo im da postignu svoje ciljeve kako u poslu tako i u životu.\nTrenutno smo u potrazi za kandidatima koji će postati deo profesionalnog tima našeg partnera, vodeće svetske kompanije za preradu i pakovanje hrane, kompaniju Tetra Pak (Gornji Milanovac).\nTetra Pak objavljuje potrebu za prijemom većeg broja radnika u proizvodnji zbog povećanog obima posla, na određeno vreme.\nPoslovi i radni zadaci na ovoj poziciji se sastoje u pripremi, montaži opreme i radu na mašinama uz vizuelnu kontrolu procesa proizvodnje, uz poštovanje standarda vezanih za bezbednost, higijenu i zaštitu životne sredine.\nUslov za ovo radno mesto je završena srednja škola (minimum III stepen), bilo kog usmerenja.\nTražimo motivisane kandidate koji će pokazati odgovornost u izvršavanju poslova i radnih zadataka.\nRadno iskustvo u proizvodnji je poželjno.\nSvi zainteresovani kandidati se mogu prijaviti pozivom na broj 062/300-121 ili slanjem biografije na sanja.mackic@manpowergroup.rs.


ZATVORENA MANIFESTACIJA LEDENA ŠUMA -\nZATVORENA MANIFESTACIJA LEDENA ŠUMA\nU nedelju, 20.januara, u Dunavskom parku je, zabavnim programom i spektakularnim vatrometom obeleženo zatvaranje treće manifestacije Ledena šuma, koja je ove sezone održana u Novom Sadu u periodu od 07.decembra do 20.januara. Tokom 45 dana trajanja, Ledena šuma je okupila 37.000 posetilaca a u okviru besplatnih programskih sadržaja zastupljeno je i afirmisano više od 50 novosadskih izvođača koji su se publici predstavili svojim umetničkim, zabavnim, kulturnim i edukativnim sadržajima.\nU cilju popularizacije rekreativnog klizanja kao zabavnog zimskog sporta, satnicom na klizalištu u Dunavskom parku bili su omogućeni i besplatni termini za najmlađe posetioce a realizovane su i humanitarne akcije i programi saradnje sa predškolskim i školskim ustanovama iz Vojvodine i Srbije.\nU sastavnoj ponudi Ledene šume i ove godine našao se i zimski bazar – Snežni grad, kao izložbeno-prodajni prostor u okviru koga se posetiocima predstavilo 20 lokalnih umetnika, zanatlija i proizvođača vojvođanske hrane, slatkiša i zimskih delikatesa.\nTradicionalni doček Dečije Nove godine upriličen je 31. decembra u dnevnom terminu, kada je uz gradski novogodišnji maskenbal i bogat i raznovrstan kulturno-zabavni program iz Dunavskog parka pušteno više od hiljadu balona.\nUzevši u obzir da Ledena šuma predstavlja mesto susreta svih generacija, uz podršku grada Novog Sada, kompanije Jaffa iz Crvenke, Turističke organizacije Novog Sada, Fondacije 2021, Saveza udruženja Omladinske Prestonice Evrope Novi Sad – OPENS 2019 i ostalih partnera na ovom projektu, ovogodišnji program manifestacije ponudio je posetiocima jedinstveni spoj druženja, zabave, rekreacije i kulturnih dešavanja.


"Oružari" protiv privatizacije odbrambene industrije - Ritam Grada - vesti Kragujevac\nPočetna Vesti “Oružari” protiv privatizacije odbrambene industrije\n“Oružari” protiv privatizacije odbrambene industrije\nSindikalna organizacija “Zastava oružje” osuđuje izjavu generalnog direktora Milojka Brzakovića, koji je iskazao podršku privatizaciji fabrike. Takva izjava potvrđuje sumnju da se fabrika sve više poslovno i finansijski upropašćuje i devastira kako bi se što jeftinije prodala, navode u tom sindikatu.\nSaopštenje sindkata prensimo u celosti:\n“Direktor koji je na čelo fabrike doveden kao penzioner, bez ikakve odgovornosti, zalaže se za prodaju fabrike koja je od svog osnivanja 1853. godine bila i ostala centar vojne industrije Srbije i koja već blizu dva veka ima važnu i vodeću ulogu u privrednom i socijalnom razvoju Šumadije i države Srbije koju su stvarale generacije kragujevačkih oružara.\nDok su raniji direktori vodili borbu za opstanak fabrike i njen razvoj, aktuelni direktor se zalaže za prodaju naše fabrike koja je bila i ostala simbol industrijskog razvoja Srbije i od koje zavisi sudbina preko 10.000 Kragujevčana.\nDirektor podržava privatizaciju iako zna da je privatizacija u Srbiji imala osvetnički i pljačkaški karakter, i da je kao model vodila tajkunskoj privatizaciji, velikoj obespravljenosti i teškoj eksploataciji radnika i jedan je od glavnih faktora produbljivanja socijalne i ekonomske krize i osiromašenja građana Srbije. Takva deindustrijalizacija nije zabeležena ni u jednoj zemlji posle Drugog svetskog rata. Privatizacijom su gašena radna mesta, oprema iz privatizovanih fabrika se prodavala kao staro gvožđe i železara Smederevo je tih godina radila punim kapacitetom.\nDa li takvu sudbinu treba da doživi i naša fabrika?\nDa li naše radnike treba da izložimo najgrubljim oblicima eksploatacije u vidu divljeg kapitalizma i prvobitne akumulacije, i ostavimo na milost novim gazdama kao što je to u mnogim privatizovanim firmama?\nDa li treba da se saglasimo da pod legalitetom i uz saglasnost sa normama prava Republike Srbije ostave nam ojađenu i očerupanu fabriku za koju smo se decenijama borili i gde su naše kolege i živote dali?\nDa li treba da postanemo kao Filip Kljajić, Kovačnica, Partizan, Koža, Srbija, Ratko Mitrović, Kazimir Veljković i drugi širom Srbije koje je zapljusnuo tranzicioni talas i gde su nastale i fabrike i radnici u njima?\nNe verujemo onima koji hoće da nas prodaju da će nam doneti dobra. Ironija sudbine je da nam aktuelna politička elita nudi privatizaciju iako zna da su radnici u privatizovanim firmama ostali bez lične i porodične perspektive, bez budućnosti i ljudskog dostojanstva.\nČudno je da je sadašnji stav političke elite da je rešila da bude odgovorna baš prema našoj fabrici i da nama radnicima daje najbolja mesta u brodu koji tone, jer je ista postavila nesposobnog kapetana da upravlja brodom.\nZato moramo da branimo naše nade, nade naših porodica, nade Kragujevčana koji su već skoro 2 veka ulagali sebe i bili uz fabriku i kada je pustošena, i kada je bombardovana, i kada je država pre samo deceniju dizala ruke od nje jer joj fabrika nije trebala.\nNašu fabriku sada treba da vuče jaka lokomotiva. Na žalost, oni koji su sada lokomotiva nisu zaslužni da budu ni vagoni, zato imamo kompoziciju zarđalu koja stoji u mestu i gde rđa preti sve da nas prožme.\nSindikat je već decenijama brana urušavanju fabrike od neodgovornih odluka koje su donosili političari i pojedini rukovodioci koji su bili na čelu naše fabrike jer su upropašćavali ono što su radnici fabrike stvarali, i danas je preko potrebno da se borimo protiv toga, za spas i budućnost naše fabrike, i mi ćemo se boriti. Borićemo se do kraja, po svaku cenu. Borićemo se za našim mašinama, ponkovima, u halama, kancelarijama, stražarama, ispred fabričkih kapija, na ulicama, i nikada se nećemo predati i pristati da nas prodaju.\nDa bismo dostigli naš cilj moramo da ostanemo ujedinjeni. Mi hoćemo sasvim drugačiji koncept života od onoga kakav nam se nudi. To možemo obezbediti samo očuvanjem naše fabrike, radom u njoj i ostvarivanjem profita koji će biti u funkciji prosperiteta i fabrike i zaposlenih”.\nPrethodni članakSDS osudio otpuštanje sindikalnog lidera u Rači\nSledeći članakRenovirana najstarija ambulanta u Kragujevcu


Milinko Mijatović se pridružuje kancelariji Gecić Law na čelu tima za Rešavanje sporova - Gecić Law\nGecić Law sa zadovoljstvom objavljuje da se Milinko Mijatović pridružio našoj kancelariji, gde će biti na čelu tima za Rešavanje sporova. Milinko će razvoj prakse usmeriti na rešavanje kompleksnih građanskih i privrednih sporova, regulatorne postupke, postupke pred Evropskim sudom za ljudska prava i međunarodnu arbitražu. Milinkovo pridruživanje je odgovor na rastuću potrebu naše kancelarije za vrhunskim advokatima-parničarima, koji zajedno s našim drugim vodećim advokatima iz drugih oblasti mogu doprineti cilju naše kancelarije da klijentima pružimo pravne savete i stručnost na najvišem nivou i postignemo izuzetne rezultate.\nMilinko poseduje široko iskustvo u svim aspektima rešavanja kompleksnih građanskih i privrednih sporova, uključujući multijurisdikcionalne parnice, širom regiona Zapadnog Balkana. Tokom svoje desetogodišnje karijere, Milinko je uspešno savetovao vodeće međunarodne i lokalne kompanije iz različitih industrija, uključujući finansijske institucije, telekomunikacione i građevinske kompanije.\nPre pridruživanja kancelariji Gecić Law Milinko je bio član tima za Rešavanje sporova u kancelariji Karanović & Partners. Njegovo iskustvo obuhvata rešavanje građanskih i privrednih sporova, rešavanje sporova u vezi s nekretninama i izgradnjom, naplatom dugova, stečajem i reorganizacijom, kao i prekršajima i privrednim prestupima.\nMilinko Mijatović je povodom pridruživanja našem timu izjavio: „Izuzetno mi je zadovoljstvo da se pridružim kancelariji Gecić Law i predvodim tim za Rešavanje sudskih sporova. Gecić Law je firma broj jedan po inovativnosti u celom regionu, i izgradila je visoku reputaciju u oblasti evropskog i regulatornog prava na Balkanu. Velika je privilegija biti deo jednog izuzetno talentovanog tima kao što je ovaj.“\n„Milinko je advokat za advokate i izuzetan parničar“, izjavio je vodeći partner Bogdan Gecić, „upravo onaj segment koji je nedostajao da bi ovaj departman prešao na sledeći, viši nivo.“ Milinko je završio master studije na Pravnom fakultetu Univerziteta u Novom Sadu (2011). Član je Advokatske komore Vojvodine i tečno govori engleski, bosanski, hrvatski, crnogorski i srpski.


„HIV je etiketa” - zbog onih koji ne znaju, hajde da svi znamo! | City Magazine\nAUTOR: CityMagazine 26 May, 2022\nUsled pandemije koja je uzbunila javnost širom sveta, malo ko i razmišlja o tome koliko ljudi oko nas je zaraženo HIV virusom, kako se oni osećaju, kako se drugi ophode prema njima, da li mi kao društvo dovoljno poznajemo sve aspekte života sa ovim virusom… Pogotovo što, uprkos stalnim naporima da se podigne svest u javnosti o ovoj bolest, čini se da neznanje i predrasude još „vode glavnu reč”.\nUpravo ovim pitanjima bavi se organizacija POTENT.rs u svojoj kampanji HIV je etiketa, koja je inspirisana ličnim pričama i nastala je sa ciljem da vrati fokus na ovu važnu temu, kao i da podstakne javnost da sebi postavi ista pitanja, a onda i da se edukuje.\n„Cilj kampanje je da podignemo svest o problemima sa kojima se susreću ljudi koji su pozitivni, da osvestimo da je život sa HIV virusom moguć i normalan, kao i da pozovemo širu javnost da poseti vebsajt potent.org.rs da se na njemu edukuje i sazna sve relevantne i adekvatne činjenice”, kažu u ovoj organizaciji, koja inače sprovodi aktivnosti u saradnji sa Ministarstvom zdravlja i Globalnim fondom za borbu protiv side, tuberkuloze i malarije. Takođe, rade u saradnji sa zavodima i institutima za javno zdravlje.\nPored toga kako izgleda život ljudi čiji je status „pozitivan” i koliko se osećaju „obeleženo”, organizacija svakodnevno podseća na to da se savetovanje i testiranje na HIV preporučuje svim seksualno aktivnim osobama jer je to jedini način da bilo ko sazna HIV status, kao i na to da u slučaju pozitivnog rezultata testa, lečenjem može da se spreči razvoj bolesti AIDS i smrtni ishod.\n„Ako na vreme započneš lečenje, moći ćeš da imaš neskraćen životni vek, a uz uspešno lečenje bićeš siguran da nećeš HIV preneti seksualnim partnerima”.\n„Zato što su nam polazna tačka autentične ljudske priče, želeli smo da prikažemo realne, neobrađene fotografije tela – realnih ljudi. Jednostavnost kompozicije, osvetljenja i položaja tela naglašava da rešenje problema diskriminacije leži u jednostavnim mehanizmima, odnosno u razgovoru na ovu temu i edukaciji šire javnosti”, istakao je Kosta Đuraković, direktor fotografije i vizuelni umetnik.\n„U vreme kada smo izloženi enormnoj količini informacija, vizualima i različitom sadržaju, kampanja mora da bude autentična, unikatna i realna kako bi privukla pažnju i podigla svest o određenoj temi”, nadovezao se Stefan Gajić, kreativni lead i art director kampanje.\nKampanju HIV je etiketa sprovodi organizacija Potent u partnerstvu sa agencijama Direct media i Fusion communications.\nNaslovna fotografija: Potent/Promo\n#HIV je etiketa #kampanja #POTENT.rs


Objasnio je da je cilj da se održe kapaciteti za testiranje, ali i da se zdravstvenim radnicima pruži prilika da na adekvatan način pregledaju sve one pacijente koji zahtevaju pregled, piše Srpskainfo.\n– Juče smo na stručno operativnom timu razmatrali situaciju u vezi sa dužinom trajanja izolacije i o načinu testiranja u narednom periodu. Očekujemo da danas finaliziramo uputstvo, da bismo od ponedeljka mogli da krenemo sa njegovom primenom, što se tiče domova zdravlja. To podrazumeva da će građani sa blažom kliničkom slikom da ostaju kod kuće, bez testiranja, a u skladu sa procenom njihovog zdravstvenog stanja – objašnjava Zeljković.\n"SITUACIJA JE TEŠKA" Skoro 60 odsto zaraženih je iz OVA DVA GRADA\n– Oni koji imaju srednje i teške zahtevaju najveći deo pažnje – kaže Zeljković.\n– Nivo testiranja zadržavamo na visokom nivouo, između 1.200 i 1.400, pa čak i do 1.500 na dnevnom nivou, a testove nabavljamo u kontinuitetu. Eidemiološka situacija u pojedinim lokalnim zajednicama zahteva uzimanje mnogo većeg broja uzoraka, pa je pritisak na njihove domove zdravlja mnogo veći nego u nekim drugim. Zato molimo građane za razumevanje. Zahvaljujemo im se na strpljenju, ali moramo da razmišljamo i o domovima zdravlja. U narednom periodu očekujemo relaksaciju situacije, odnosno, smanjenje redova za testiranje – ističe Zeljković.\nOD PONEDELJKA NOVO UPUTSTVO Zeljković: Testiranje na koronu samo AKO LEKARI PROCENE DA JE NEOPHODNO\nKORONA TEST ZA ONE KOJI PUTUJU ZBOG POSLA Zeljković: U Srpskoj ne postoji mogućnost testiranja u turističke svrhe\nPOVEĆAN BROJ ZAHTEVA ZA KOMERCIJALNO TESTIRANJE "Prioritet su osobe sa simptomima korona virusa, molimo za strpljenje i razumevanje"\nInspektori su u toku ove sedmice obavili 1.330 inspekcijskih kontrola poštovanja preventivnih mera zaštite od epidemije u zajednici i radnim sredinama, a u 14 slučajeva utvrđene su nepravilnosti.


Kule Beograda na vodi postaće svetionik Beograda - PRess Serbia | PR PRess team\nPredsednik Srbije Aleksandar Vučić izjavio je sinoć povodom otvaranja prve dve zgrade sa 296 modernih stanova u projektu “Beograd na vodi” da je to ostvarenje jednog od bezbroj i velikih snova.\n“Uradili smo ono što smo obećali od prljavštine i rugla stvorili smo jedan od najlepših delova u jugoistočnoj Evropi. Beograd je konačno sišao na reke. Uskoro pored reke niče ceo novi grad, naš ‘Beograd na vodi'”, rekao je Vučić povodom završetka prve faze tog projekta.\n“Biće to pravi svetionik, nešto što niko još nije video”, rekao je Vučić.\nOn je rekao da se danas useljava prva zgrada u “Beogradu na vodi”, da se gradi novi bulevar, i da uskoro “niče najviša kula u ovom delu Evrope”.\n“Prvu utakmicu, prvo prvenstvo, danas smo na ovoj reci osvojili”, rekao je Vučić i dodao da Beograd danas ima i promenadu jednu od najlepših na svetu.\nVučić je naveo da “Beograd na vodi” pripada celoj Srbiji i da pokazuje da je država krenula napred.\n“Ovo što smo danas radili u Beogradu, sutra ćemo u Nišu, Kraljevu, Novom Sadu, Kragujevcu, Leskovcu i svuda u Srbiji”, rekao je Vučić.\nVučić je podsetio da je samo mali broj ljudi verovao u rezultat projekta, i izrazio zadovoljstvo što je stvoren “novi” Beograd.\nTakodje, naveo je i da su mu se svi podsmevali, da su govorili da je izgradio jednu kafanu i da će to biti sve. Dodao je da zato zahvaljuje i onima koji su se “sklonili iz bitke” i poručio da je najbolji način da se izbegnu kritike upravo da se ne radi.\n“Zahvalio bih i onima koji su se sklonili iz bitke, koji su pobegli iz naših redova. Pobedili su i oni jer su svedoci i mogu da povuku pouku da onaj koji veruje i radi pobedjuje. Danas onima koji su radili, vama koji ste verovali u sebe, Srbiju i njene gradjane, hoću da kažem da oni koji su se podsmevali nisu uspeli”, rekao je Vučić.\nNakon obilaska prvog stana, u prisustvu predsednika vrpcu su presekli premijerka Ana Brnabić, ministar Siniša Mali, gradonačelnik Beograda Zoran Radojičić, predsednik kompanija “Igl Hils” Muhamed Alabar, direktor kompanije “Beograd na vodi” Nikola Nedeljković.\nPrva faza projekta Beograd na vodi zavšrena je izgradnjom BV Rezidensis koja ima 20 spratova i 296 stanova. Kamen temeljac za ovu zgradu postavljen je u septembru 2015. godine.\nU zgradi se, od pratećih sadržaja, nalaze bazeni, teretana, igraonica za decu, recepcija, zelene površine i podzemna garaža, lokali, kafići i restorani u prizemlju.\nTagovibeograd Beograd na vodi press serbia svetionik


Time su dva kluba poslala lepu sliku Srbiji i Evropi, a totalno suprotno učinili su navijači na tribinama.\nKoordinaciono telo za rodnu ravnopravost Vlade Srbije, na čijem je čelu potpredsednica Vlade prof. dr Zorana Mihajlović i kompanija Mocart, najavili su početak saradnje na promociji rodne ravnopravnosti i zaustavljanju nasilja nad ženama uz podršku večitih rivala.\nFront za podršku rodnoj ravnopravnosti i borbu protiv nasilja nad ženama u Srbiji postao je još širi i jači! U suzbijanje ove društvene pošasti, zajedno sa Koordinacionim telom Vlade Srbije uključila se i kompanija Mocart, regionalni lider u oblasti priređivanja igara na sreću.\nAkcija kojom su ovaj privredni gigant i resorno državno telo, najavili saradnju odigrala se uoči i tokom večitog košarkaškog derbiju u Štark areni, uz podršku KK Crvena Zvezda i KK Partizan, čiji su igrači na parket izašli u majicama "Stop nasilju nad ženama".\n- Nasilje je ogroman problem koji pogađa svako društvo u celini. Koordinaciono telo, ali i druge državne institucije su tu da uspostavljaju institucionalni i zakonodavni okvir, ali ako se ne uključe i svi ostali društveni akteri, nećemo postići rezultat. Drago mi je da su se posle fudbalskih klubova Crvena zvezda i Partizan i naši najtrofejniji košarkaški klubovi uključili u kampanju i da zajedno sa kompanijom Mocart, jednom od društveno najodgovornijih u Srbiji možemo da pošaljemo poruku da je nasilje nad ženama nedopustivo - izjavila je Mihajlovićeva.\nNa poluvremenu su dame iz publike šutirale na koš sa linija penala gde je za svaki pogođen koš kompanija Mocart donirala po 10 000 dinara. Prikupljeno je 150 hiljada dinara za pomoć deci iz sigurnih kuća.\nBorjan Popović, direktor korporativnih komunikacija Mozzarta kaze da čak 70% zaposlenih u kompaniji Mocart čine žene, dok je u menadžmentu 40% žena.\nKampanja koju su Mocart i Koordinaciono telo za rodnu ravnu ravnopravnost pokrenuli šalje jasnu poruku - odgovornost svih nas je da ne zatvaramo oči pred nasiljem, već da nasilnike prijavimo i žene ohrabrimo da se protiv nasilja bore.


OD DANAS DOSTUPAN NA PORTALU eUPRAVA Kako izgleda digitalni sertifikat koji priznaje EU i gde se može preuzeti? : Nadlanu.com\nOD DANAS DOSTUPAN NA PORTALU eUPRAVA Kako izgleda digitalni sertifikat koji priznaje EU i gde se može preuzeti?\nObjavljeno 19. nov 2021. / 13:45:14\nDigitalni zeleni sertifikat koji priznaje Evropska unija od danas je dostupan na portalu eUprava, a preuzimanje dokumenta od sledeće nedelje biće moguće i na šalterima više od 700 pošta širom Srbije.\nPomoćnik direktora Kancelarije za IT i eUpravu Dragana Bećić naglasila je u razgovoru za portal N1 da se EU digitalni zeleni sertifikat kreira pojedinačno za svaki takozvani kovid događaj, a to su vakcina, test ili oporavak.\n- Ukoliko ste, na primer, primili tri doze vakcine i imate jedan rezultat testa, dobićete ukupno četiri dokumenta (sertifikata) za svaku vakcinu i za rezultat testa na imejl koji ste naveli. Svaki dokument imaće svoj QR kod koji je zaštićen i sadrži kompletne informacije. Procedura za preuzimanje sertifikata je nepromenjena, samo je format dokumenta drugačiji u odnosu na sertifikat koji već važi u Srbiji. Kada se odštampa potrebno ga je saviti prema uputstvu koje je dato na samom dokumentu, tako da se praktično dobija knjižica - objasnila je Bećić.\nSertifikati za mlađe od 16 godina samo u poštama\nPreuzimanje EU digitalnih sertifikata biće moguće od sledeće nedelje i na šalterima pošta, a kompletan spisak svih pošta koje će pružati tu uslugu možete pogledati na zvaničnom sajtu Pošta Srbije.\n- Sertifikati za decu mlađu od 16 godina moći će da se preuzmu jedino na šalterima pošta jer nama zakon ne dozvoljava registraciju lica koja imaju manje od 16 godina na portalu eUprava - navela je Bećić.\n- Sertifikat može da se odštampa i nosi u papirnoj formi, druga opcija je da se sačuva u telefonu kao PDF dokument, a u najkraćem roku biće dostupna i mobilna aplikacija za bezbedno čuvanje sertifikata. Roditeljima maloletne dece i građanima koji nisu digitalno pismeni ili nemaju imejl adresu i pametni telefon biće omogućeno besplatno preuzimanje dokumenta u najbližoj pošti - istakla je sagovornica.\nBećić je podsetila da svaka država pojedinačno definiše uslove za ulazak, poput vakcina koje ta zemlja prihvata ili dužine trajanja testova, tako da je neophodno je da se građani na zvaničnim veb prezentacijama prethodno upoznaju sa pravilima države u koju putuju.\n- Niko od naših građana sa digitalnim zelenim sertifikatom nije imao problem da uđe u neku državu, a sertifikat koji je kompatibilan sa EU rešava problem sa ulaskom u kafiće, restorane, galerije, muzeje, bioskope, prodavnice, na sportske i muzičke manifestacije, kao i na ostala mesta za koje je potrebna kovid propusnica - napomenula je Bećić.\nPodsećamo, odluka Evropske komisije da je digitalni zeleni sertifikat Srbije podudaran sa digitalnim kovid sertifikatom EU stupila je na snagu 16. novembra i omogućila je očitavanje srpskih QR kodova. Sistemu digitalnih kovid sertifikata EU dosad su se pridružile 22 zemlje koje nisu članice Unije, uključujući Albaniju i Severnu Makedoniju.


BOLDRIK IMA PLAN - Tači objasnio korekciju granica: Nama Preševo, Srbiji ništa ... | WebTribune\nHome U FOKUSU BOLDRIK IMA PLAN – Tači objasnio korekciju granica: Nama Preševo, Srbiji ništa …\nPredsednik Kosova Hašim Tači izjavio je kako njegov stav o korigovanju granica između Kosova i Srbije podrazumeva odbijanje svake pomisli o podeli Kosova ali uključuje zahtev za pripajanje Preševske doline Kosovu.\n“Ja ističem da ću u okviru korigovanja granica jasno reći ‘ne’ podeli (Kosova) i ‘da’ pripajanju Preševske doline Kosova”, kazao je kosovski predsednik u intervjuu za Glas Amerike, program na albanskom jeziku.\n“Ni u kakvim okolnostima, ni pod kojom cenom, ni od koga se ne može nametnuti podela Kosova, ali istovremeno treba da budemo svesni da će se obeležavanje granice između Kosova i Srbije dogoditi, ili će biti korekcija granice”, kazao je Tači i dodao da korigovanje granica ne predstavlja nikakav domino efekat za Kosovo ili region.\n“Međutim, zahtev predstavnika Preševske doline da ostvare svoje pravo iz Deklaracije iz 1992. godine, da se pripoje Kosovu, je nešto što je realno i ono će se naći na stolu dijaloga kako bi se jednom zauvek rešilo”, kazao je Tači.\n“Kažem da će biti vrlo težak proces, bolan, ali želim da se nadam da će biti pobednički, biće balansirani sporazumom obe strane koji će biti prihvatljiv i za EU, SAD i NATO. Dobrovoljni sporazum strana, Kosova i Srbije, koji neće moći da bude odbijen i biće prihvatljiv i od međunarodnog faktora i protiv koga niko ne može da bude, niti će biti”, kazao je Tači.\nPodsetimo, Tači je ranije danas rekao da će biti korekcije granice sa Srbijom, ali ne i podele, te da će Preševska dolina biti pripojena Kosovu, što je opozicija u Prištini protumačila kao eufemizam za razmenu teritorija.


I posle Klintona Klinton | Politika - miko komentari\nI posle Klintona Klinton\nBy Ivanjica on 25. јануара 2017.\nNeshvatljivo je kakva je to velika nužda naterala srpske vlasti da u Briselu pregovaraju sa Hašimom Tačijem u momentu u kome čitav svet pokušava da shvati kuda će Amerika, jer se ona, kakvu smo znali, tektonski menja svakog dana, nemilosrdno rušeći nakaznu gradnju pogubnog Klintonovog nasleđa.\nNi EU ni NATO nemaju nikakvu predstavu kuda će i šta će dalje, i to se sasvim sigurno odnosi i na dve CIA tvorevine na Balkanu – na muslimansku Bosnu i Kosovo, što znači da je elementarna logika nalagala da se sačeka, da se vidi šta sa njima namerava Amerika, a ne da se mi pravimo kao da se ništa ne dešava, a dešava se i te kako.\nDa bi pregovori mogli da se nastave inscenirana je providna kriza upotrebom kič voza na liniji Beograd- Raška. Pale su navodno „teške“ reči i „opasne“ pretnje ali sada se vidi da je stvar potpuno nameštena sa ciljem da se akteri nađu u Brselu da bi, pod firmom spasavanja mira, nastavili da učvršćuju Klintonovu divlju gradnju na Balkanu, koju će Tramp sasvim sigurno brzo da poruši, tako da će naši napori da -mimo međunarodnog i domaćeg prava, učvrstimo pravne temelje kriminalne države biti uzaludni.\nSvi akti učinjeni mimo zakona su ne samo ništavni nego i kažnjivi. Sa Šiptarima na KiM se moglo isključivo pregovarati o sadržini i obimu SUŠTINSKE autonomije Kosova u okviru suverene i teritorijalno celovite Srbije što garantuje Presuda Badinterove komisije, Rezolucija 1244, Povelja UN, Ustav Srbije i nacionalni i državni interesi srpskog naroda.\nNije tajna da su Amerika i EU protivpravno, dakle kriminalno, bombardovali Srbiju sa ciljem da otmu KiM, i tu njihovu nameru, koju je Bajden ostavio u amanet, srpske vlasti, sasvim nerazumno, pokušavaju da sprovedu u delo, kao da ne razumeju da su zlikovci koji su počinili zločin nad Srbijom izgubuli vlast i da nova američka administracija ima sasvim precizne podatke o tokovima krvavog novca kojim su Šiptari finansirali sve kampanje demokrata u Americi, pa i ovu Hilari Klinton.\nNaše vlasti ne razumeju da se u Americi vodi bitka na sve ili ništa, da je ulog veliki, i da praštanja neće biti. Naknadna pravdanja će biti uzaludna jer u tom svetu govore dela a ne lepe reči. Drukčije rečeno, naše insistiranje na učvršćivanju Klintonove divlje gradnje na Balkanu je sasvim sigurno upereno protiv novih američkih vlasti, a to se neće oprostiti.\nEU nema nikakvi ideju o svojoj budućnosti, naročito u vezi promena u Americi i očekivanim promenama u Evropi koje će do temelja srušiti crvotočnu zaostavštinu Vilijema Klintona i njegovih evropskih poslušnika, tako da dalje istrajavanje na nekom evropskom posredništvu i obećanjma o evropskom putu liči na praznu priču, u koju izgleda niko, osim naših vlasti, ne veruje.\nDa je nesrećna Federika Mogerini upoznata sa Rezolucijom Dika Martija koji je usvojio Evropski parlament i da je čitala opise Hašima Tačija u nemačkoj štampi toga vremena verujem da nikada ne bi ni reč izustila „o posvećenosti, odlučnosti i LIDERSTVU svih aktera“\nDa je čula da je ausrijski diplomata, predsedavajući SB UN SAKRIO dokumenat koji je potvrđivao da je SRJ ispunila zahteve UN u vezi povlačenja JNA iz Bosne, što je uzrokovalo uvođenje genocidnih sankcija i formiranje najvećeg koncentracionog logora na svetu -logor Srbija, da je čula da je Evropa bezdušno bombardovala Srbiju, ubijala sve redom, dakle genocidno, zasipala uranijumom, rušila, palila, ne verujem da bi se prihvatila moderatorstva u ime takve organizacije koja je najbolji igrač i kapiten šiptarskog tima, to je jedini primer na svetu da je sudija (EU) član tima, da menja pravila tokom igre, da je daleko od toga čak da je pristojan, a kamoli fer i neuralan posrednik.\nNeverovatno je, dakle, u trenutnoj situaciji, ovo istrajavanje na poraženoj neoliberalnoj politici klana Klinton. Ta pojava međutim nije nepoznata u istoriji, pa i kod nas, recimo: i posle Staljina Staljin, i posle Tita Tito, i posle pada komunizma Zjuganov, pa zašto ne bi bilo „i posle Klintona Klinton“, dok se ne opametimo, samo što je tada kasno, što nam najčešće pobegnu svi vozovi, a mogli smo da biramo gde da sednemo.\nPostoji međutim nada da će sila koja stoji iza Trampa nadjačati onu koja stoji iza neoliberala, homoseksualaca, lezbejki, mafije, narkotrafikanata, trgovaca ljuudskim organima, što će potpuno obesmisliti sve radnje i pokušaje da se na srpskoj zemlji legalizuje Klintonova divlja gradnja temeljena na velikom zločinu iz koristoljublja.


Foto: kviff / youtube\nNagradu Oscar dodeljuje američka Akademija filmskih umetnosti i nauke AMPAS, a ceremonija dodele jedan je od najgledanijih televizijskih programa tokom godine u SAD.\nFilm je svetsku premijeru imao ove godine na Internacionalnom filmskom festival Karlovi Vari, gde je osvojio Specijalnu nagradu žirija i “Europa Cinemas Label”. Film je uspešno prikazan na ovogodišnjem Sarajevo Film Festivalu u sklopu Takmičarskog programa, a biće distribuiran u kinima u BiH u septembru ove godine, piše Coolstyle.\nUdruženje filmskih radnika BiH već 15 godina kanduje film Američkoj akademiji u kategoriji za Najbolji strani igrani film.\nPodsećamo da je na kandidaturu Udruženja filmskih radnika, 2001. godine nominovan film “Ničija zemlja” Danisa Tanovića, koji je u martu 2002. godine nagrađen prestižnom nagradom Oscar za najbolji strani film.


OBRAZLOŽENJE IZMENA ZAKONA O POREZU NA DOHODAK GRAĐANA I ZAKONA O DOPRINOSIMA ZA OBAVEZNO SOCIJALNO OSIGURANJE: Uvodi se porez na prihod za one koji rade u seoskom turizmu\nIzmenama zakona o porezu na dohodak građana, koji je u skupštinskoj proceduri, uvodi se porez na prihod za one koji rade u seoskom turizmu. Ukoliko se poslanici slože, on će iznositi pet odsto prosečne mesečne zarade po zaposlenom u prethodnoj godini, pomnožen brojem pojedinačnih ležajeva, odnosno kamp parcela i odgovarajućim koeficijentom prema kategoriji turističkog mesta. Prihod će se oporezivati godišnje, poreznici će donositi rešenje o porezu koji će se plaćati kvartalno.\nIzmene zakona donose se na inicijativu Ministarstva trgovine, turizma i telekomunikacija. Kako je obrazloženo, imajući u vidu izmene zakona u oblasti ugostiteljstva i turizma, izmenama zakona o porezu na dobit uređuje se poreski tretman prihoda, koje ostvari fizičko lice od pružanja ugostiteljskih usluga u objektu domaće radinosti i objektu seoskog turističkog domaćinstva. Cilj zakona je suzbijanje nelegalnog rada u seoskom turizmu.\nIzmenama pomenutog zakona predviđa se i da zaposleni neke kompanije, koja emituje hartije od vrednosti pri njihovoj kupovini, pod povlašćenim uslovima, budu oslobođeni od poreza na zarade. Cilj ovoga je da se poveća motivacija i odgovornost zaposlenih prema poslodavcima, a sve radi postizanja boljih poslovnih rezultata. To je istovremeno pomoć kompanijama u ranijoj fazi poslovanja, ili razvoja projekta, da privuku visokokvalifikovanu radnu snagu nudeći akcije umesto zarade ili bonusa.\nI solidarna pomoć koja se daje pri rođenju deteta do visine prosečne zarade biće oslobođena od poreza na zaradu, a to se čini radi stvaranja uslova za povećanje nataliteta.\nIzmenama Zakona o doprinosima za obavezno socijalno osiguranje smanjuje se stopa doprinosa za osiguranje za slučaj nezaposlenosti, sa 1,5 na 0,75 odsto. To praktično znači da je poslodavac oslobođen plaćanja dela doprinosa, koji se obračunava i plaća na teret poslodavca, odnosno na teret zarade, a da doprinos od 0,75 odsto, koji se plaća na teret zaposlenog, iz zarade, ostaje. Na taj način manje su fiskalno opterećeni prihodi po osnovu rada i smanjuju se troškovi poslovanja za poslodavce.\nIzmenama istog zakona, a zbog izmene metodologije koju Republički zavod za statistiku primenjuje kod utvrđivanja prosečne zarade, a zbog utvrđivanja najniže i najviše mesečne osnovice doprinosa kao i najviše godišnje osnovice, menja se period za koji se koristi podatak o prosečnoj mesečnoj zaradi u Republici. Zato što su sada podaci o prosečnoj zaradi dostupni 55 dana po isteku meseca, za obračun osnovice koristiće se podatak o prosečnoj zaradi u periodu za prethodnih 12 meseci, počev od oktobra umesto novembra prema sadašnjem rešenju prema objavljenim podacima Republičkog zavoda za statistiku.\nIzvor: Vebsajt Politike, 5.12.2018.


Windows aplikacija - Mozzart Help\nDa, od sada možete da instalirate MozzartBet aplikaciju na svoje Windows Mobile uređaje. Da biste skinuli aplikaciju, potrebno je da posetite Windows Store i izvršite pretragu za „MozzartBet” ili da aplikaciji pristupite direktno preko linka:\n- Da se ulogujete na svoj korisnički nalog, da vidite stanje na računu, pratite status odigranih tiketa, vidite istoriju svojih transakcija.\n- Da igrate igre iz sportske, Live Bet i „moj broj” ponude, kako u singlu, tako i na tiketu ili u sistemu.\n- Da zakažete isplatu novca na Vama najbližem Mozzartovom uplatno-isplatnom mestu.\n- Da pratite rezultate sportskih događaja, kao i da pratite prenos utakmica direktno na svom mobilnom uređaju.\nNaravno, Vaš korisnički nalog možete da koristite kako na vebu, tako i na svim mobilnim uređajim koje posedujete. Važno je da znate da u svakom trenutku možete da imate jednu aktivnu sesiju, pa ako ste bili ulogovani na vebu, a potom se ulogujete na mobilnoj aplikaciji, sesija na vebu će se prekinuti i tu ćete biti izlogovani.\nPriređivač se obavezuje da prikuplja, obraduje i čuva lične podatke o učesnicima i njihovim evidencionim računima iskljčuiivo u svrhu učestvovanja učesnika u igrama na sreću koje priređuje "Mozzart” d’o.o.\nPriređivač ie čuvati ove podatke kao poslovnu tajnu, te postupati sa istim u skladu sa važećim zakonskim propisima, naročito u skladu sa Zakonom o zaštiti podataka o ličnosti (Sl. glasnik R. Srbije 97/08), te našim Pravilima.\nPriređivač zadržava pravo da otkrije lične informacije i podatke sa određenog korisničkog naloga ukoliko to zahteva zakon, državni organi, institucije ili drugi regulatorni organi, ali iu slučaju da i sam smatra i ima uverenja da je to neophodno, uključujući ali ne ograničavajući se na potrebe određenog sudskog postupka, sudskog naloga ili istrage o integritetu određenog događaja koji je predmet opklade.


Mićunović o DS: Grupa lidera stavila šapu na celu opoziciju – BALKAN TV NOVI SAD\nHomePolitikaMićunović o DS: Grupa lidera stavila šapu na celu opoziciju\nMićunović o DS: Grupa lidera stavila šapu na celu opoziciju\n08/12/2019Redakcija BALKAN TVPolitika, Vesti, Za slajder0\nNe može da funkcioniše savez u kojem su jedni za EU, drugi protiv, jedni čuvaju Kosovo, a drugi bi da potpišu sporazum, istakao je Dragoljub Mićunović.\nPoslanik DS i njen nekadašnji predsednik Dragoljub Mićunović kao problem DS u ovom trenutku vidi Savez za Srbiju, „koji je izleteo kao iz topa“ i u kojem je grupa lidera, „stavivši šapu na celu opoziciju, prisvojila manire vlasti, optužujući sve koji nisu sa njima da su neprijatelji“.\nMićunović je SzS uporedio sa nekadašnjim DEPOS-om, koji je okupljao sve „od prestolonaslednika, preko vladika, do političkih stranka, i na kraju propao“.\n„Radi se o tome da je DS deo svog suvereniteta premestila u to kolektivno telo koje donosi odluke konsenzusom i koje je odluke monopolisalo, o čemu sam želeo da govorim onda na Glavnom odboru kada mi je oduzeta reč“, podsetio je Mićunović za Fonet.\nIzbegavanje pravnog ujedinjenja zbog vraćanja dugova\nSada bi, kako je ukazao, svi da se „udruže simbolično, ali ne i pravno, da ne bi vraćali dugove, što unutar stranke stvara nesigurnost“.\nNa pitanje kome je u interesu, mimo vlasti, da se DS ne oporavi, Mićunović je odgovorio da „većina radi u korist sopstvene štete, ali da ima i dobronamernih koji smatraju da treba biti nezavisan od bilo kojih interesa“.\nU slučaju DS, to je mirtvorna prošlost tokom ratova, naglasio je Mićunović i podsetio da je ova stranka donela vrednosti EU u Srbiju i približila je Uniji.\n„Stalno govorimo o potrebi da se pojave novi i mladi, a onda raspuštamo Omladinu“\nPrema njegovom tumačenju, „danas je retkost da omladina želi da se bavi politikom, ali pošto nije disciplinovana, mi ćemo da je raspustimo“.\n„U nedostatku autoriteta se trenira strogoća“, obrazložio je Mićunović, ukazujući da se „lični interesi i problemi nazivaju politikom koje nema“.\nOn tvrdi da „bojkot nije politika, već ozbiljno pitanje koje se uvek u prošlosti ispostavilo kao greška“.\nPrema Mićunovićevom stavu, DS bi trebalo da uradi dve stvari kako bi izašla iz krize – jedna je strateška, a druga taktička.\nKako je obrazložio, strateški treba da „uozbilji ujedinjenje“ i da DS ponovo postane snaga i u parlamentu i van njega.\n„Unutar DS se prave lobi grupe“\nMićunović je razočaran „neprimerenim rečnikom“, ali i „sumnjičenjem protivnika koji ne misli na isti način i prihvatanjem metoda ponašanja u DS koji se kritikuju u ponašanju vlasti“.\nOd srede pravila prestaju da važe: „Špigl“ predviđa kolaps globalnog trgovinskog sistema\nTelekom poštuje autorska prava, tužiće one koji ih ne plaćaju


Pronađene školske bombe nisu bile upotrebljive\nŠkolske ručne bombe, koje su nađene jutros na aerodromu “Nikola Tesla” nisu imale eksplozivno punjenje, neupotrebljive su i nisu predstavljale opasnost, izjavio je zamenik komandira stanice granične policije Borko Papić.\nU pisanoj izjavi dostavljenoj medijima, Papić je ukazao da je graničnu policiju u ranim jutarnjim satima, aerodromska služba bezbednosti obavestila da je u prostoru gde se smeštaju robne pošiljke, nađeno 10 ručnih školskih bombi različitog oblika i veličine, spakovanih u četiri vreće.\n“Po dolasku na lice mesta uviđajna ekipa utvrdila je da se radi o školskim bombama, bez eksplozivnog punjenja, koje su samim time bile neupotrebljive i nisu mogle ugroziti bezbednost zaposlenih, putnika i samog kompleksa aerodroma”, naveo je Papić.\nPrema njegovim rečima, po završenom uviđaju specijalizovana ekipa Policijske brigade Policijske uprave za grad Beograd preuzela je predmete i odnela sa aerodroma.\nOn je ukazao da policija u saradnji sa aerodromskom služnom bezbednosti svakodnevno obavlja opservaciju i preglede pristanišne zgrade kao i pratećih objekata na kompleksu aerodroma “Nikola Tesla”.\nDrama na aerodromu: Avion nemačke kompanije prinudno sleteo u Beogradu\nAerodrom “Nikola Tesla” oborio novi rekord


Turizam oborio sve rekorde u 2018. godini | RTK\nTurizam oborio sve rekorde u 2018. godini\nObjavljeno: sreda, 2. januar 2019.\nTurizam je oborio sve rekorde u 2018. godini, po svim parametrima – broju noćenja, boravku stranih i domaćih turista, rečeno je u Turističkoj organizaciji Srbije, a prenose večernje Novosti.\nU našoj zemlji, tradicionalno je najviše turista iz regiona, ali u Turističkoj organizaciji Srbije napominju da se u godini za nama promenila statistika. Naime, na listi od 10 stranih turista – na trećem mestu su turisti iz Kine, a na četvrtom turisti iz Nemačke.\nDirektorka turističke organizacije Srbije Marija Labović najavila je da će u ovoj godini akcenat biti na digitalnoj promociji. Ona je napomenula i da su vaučeri, koji se daju 4 godinu zaredom, doprineli porastu domaćih turista.\nPrethodno : Predsednik Opštine Varvarin Vojkan Pavić: Tokom 2018. realizovane značajne investicije\nSledeće : ANKETA: Šta ste i kome poželeli u Novoj 2019. godini


HEA BiH: Pripreme za akreditaciju visokoškolskih ustanova u Tuzlanskom kantonu – STUDOMAT.ba\nJavni poziv za učešće mladih ljudi u BiH: Izgradnja OSCE...\nHEA BiH: Pripreme za akreditaciju visokoškolskih ustanova u Tuzlanskom kantonu\nTema sastanka bila je razmjena informacija o aktivnostima ministarstva u oblasti visokog obrazovanja i sagledavanje spremnosti za akreditaciju visokoškolskih ustanova u ovom kantonu.\nObjavljeno: 14.06.2014. / STUDOMAT\nDirektor Agencije za razvoj visokog obrazovanja i osiguranje kvaliteta dr Husein Nanić sastao se protekle sedmice sa ministrom obrazovanja, nauke, kulture i sporta Tuzlanskog kantona, dr Mirsadom Kunićem. Tema sastanka bila je razmjena informacija o aktivnostima ministarstva u oblasti visokog obrazovanja i sagledavanje spremnosti za akreditaciju visokoškolskih ustanova u ovom kantonu.\nMinistar Kunić istakao je trenutne aktivnosti u ovom ministarstvu na izradi izmjena Zakona o visokom obrazovanju, novog pravilnika o akreditaciji te ostalih neophodnih podzakonskih akata. Najavljeno je da će Ministarstvo uskoro donijeti potrebne akte kako bi bili stvoreni neophodni uvjeti da visokoškolske ustanove sa područja Kantona podnesu zahtjev za akreditaciju.\nDirektor Agencije informisao je ministra o aktuelnim aktivnostima Agencije u oblasti osiguranja kvaliteta i razvoja visokog obrazovanja kao i pripremama Agencije za podnošenje zahtjeva za punopravno članstvo u Evropskoj asocijaciji za osiguranje kvaliteta, ENQA. Govoreći o procesu akreditacije, dr Nanić je istakao potrebu i zatražio aktivniji pristup svih učesnika u procesu akreditacije.\nU radu sastanka u Tuzli učestvovali su i rektor Univeziteta u Tuzli prof.dr Enver Halilović i pomoćnik direktora za osiguranje kvaliteta dr Benjamin Muhamedbegović, saopšteno je iz Agencije za razvoj visokog obrazovanja i osiguranje kvaliteta Bosne i Hercegovina.


RTS :: Nikolić: Stvoreni uslovi za prekid štrajka advokata\nPolitika Nikolić: Stvoreni uslovi za prekid štrajka advokata\nsreda, 05. nov 2014, 15:25 -> 20:45\nNikolić: Stvoreni uslovi za prekid štrajka advokata\nPredsednik Srbije Tomislav Nikolić poručuje da su proglašenjem zakona koji su trenutno u proceduri u Skupštini ispunjeni opravdani zahtevi advokatskih udruženja i da se stvaraju uslovi za nastavak njihovog rada.\nPredsednik Srbije Tomislav Nikolić saopštava da pažljivo prati trenutnu situaciju u pravosuđu sa stanovišta donošenja i primene zakona koji treba da budu usklađeni sa Ustavom Republike Srbije, a povodom izjava predstavnika advokatskih udruženja koja su obustavila rad "da će obustava trajati dok predsednik Srbije ne potpiše Ukaz o usvajanju Zakona kojim će biti prihvaćeni zahtevi advokata, koji su ustavni i kojima se štite prava građana", prenosi Tanjug.\n"Zakoni o izmenama i dopunama Zakona o javnom beležništvu i Zakona o prometu nepokretnosti, koji su trenutno u proceduri u Narodnoj skupštini Republike Srbije, prema mišljenju predsednika, u skladu su sa Ustavom Srbije i predstavljaju ispunjenje opravdanih zahteva advokatskih udruženja", navodi se u saopštenju pres-službe predsednika.\nKako se ističe, njihovim proglašenjem stvaraju se uslovi za nastavak rada svih onih kojima je dužnost obezbeđivanje pravne sigurnosti i primene zakona u Republici Srbiji.\nPredsednik Srbije napominje da nema prava da utiče na zakonske odredbe koje se tiču visine naknade ili kome se ta naknada isplaćuje, ali je odmah postalo jasno da su izdvajanja građana enormno povećana, a da je čak i sudska overa potpisa, koja je donosila nemali prihod u budžet, potpuno izuzeta iz sudske nadležnosti.\n"Međutim, ovakvo zakonsko rešenje nije protivno Ustavu Republike Srbije. Pitanje je ekonomske opravdanosti takve izmene nadležnosti, posebno u uslovima kada se Vlada Republike Srbije zalaže za opštu štednju i povećanje budžetskog priliva", dodaje se u saopštenju.\nPodseća se takođe da je Zakon o javnom beležništvu donet u maju 2011. godine, za vreme prethodne vlasti.\n"Tada se niko nije oglasio o eventualnim spornim odredbama, pa ni Ustavni sud. Postavlja se pitanje zašto se to aktuelizuje baš sada", ističe se u saopštenju.\nŠto se tiče zahteva advokatskih komora u vezi sa porezima, kako se napominje, to je posebno pitanje primene već postojećih propisa koji uređuju ovu pravnu materiju.\nPredsedniku Republike Srbije nije dostavljen nikakav drugi predlog zakona kojim se uređuje ova materija, niti se takav zakon nalazi u skupštinskoj proceduri, zaključuje se u saopštenju.\n(četvrtak, 06. nov 2014, 08:33) - anonymous [neregistrovani]\ntri pravna zakljucka\n1). Predsednik je u pravu kada kaže da su stvoreni uslovi da advokati nastave sa radom , pa Advokatska komora mora omogućiti "minimalan proces rada", advokatima koji imaju "hitne" predmete.\n2). Advokatska komora je u pravu kada konstatuje da je u interesu građana da se ugovor o prometu nepokretnosti (u pojedinim situacijama npr: između rodbine)\nmože (pored zapisa i solemnizacije) i legalizovati overom potpisa (uz manje para).\n3). Opozicija i SPS u parlamentu uspešno "brane" interese građana (predlažu i overu potpisa tj. legalizaciju, što manje košta), tako da će na sledećim izborima povećati procenat glasova.


Srpske i mađarske preduzetnice udruženo - Udruženje poslovnih žena Srbije\nSrpske i mađarske preduzetnice udruženo\nRodna ravnopravnost i žensko preduzetništvo ključni su preduslovi stabilnog ekonomskog razvoja, a preduzetnice iz Srbije i Mađarske mogu zajedno da pokrenu značajne projekte i nastupaju na trećim tržištima, ocenjeno je danas na skupu u Privrednoj komori Srbije.\nNa konferenciji srpskih i mađarskih preduzetnica „Žensko preduzetništvo kao neiskorišćeni potencijal centralne i istočne Evrope“ rečeno je da je Mađarska strateški partner Srbije koji se po ostvarenom obimu spoljnotrgovinske razmene nalazi u grupi 15 najvažnijih zemalja.\nBranka Drašković, savetnica za rodnu ravnopravnost potpredsednice Vlade Zorane Mihajlović, ocenila je da nema razloga da se i srpske i mađarske preduzetnice ne udruže i zajedničkim naporima nastupe i ka većim tržištima. Ona je podsetila da su žene najbrojnija ranjiva grupa na tržištu rada, čineći 43 odsto zaposlenih u odnosu na 56,3 odsto zaposlenih muškaraca, kao i da na rukovodećim položajima i bolje plaćenim poslovima i dalje ima duplo više muškaraca.\n„ Žene u Srbiji u biznis ulaze kasnije i najčešće iz nužde i uglavnom opstaju u sektoru usluga, koji je nisko kapitalan. Iako je procenat žena u preduzetništvu sličan evropskom proseku i iznosi 30 odsto, suočavamo se sa visokom stopom gašenja ženskih preduzeća, čak 47 odsto“, istakla je Draškovićeva.\nNavela je i da je Vlada Srbije, posle uspešne godine preduzetništva u kojoj je za podršku preduzetništvu izdvojeno 16 milijardi dinara u 2016. godini, donela odluku o pokretanju Decenije preduzetništva i da će to biti šansa i za žene u biznisu.\n„Naš cilj je da se u narednih nekoliko godina broj žena preduzetnica poveća na 40 odsto, koliko ih danas ima u Mađarskoj“, rekla je Draškovićeva.\nKonferenciju „Žensko preduzetništvo kao neiskorišćeni potencijal centralne i istočne Evrope“ organizovali su Privredna komora Srbije, Ministarstvo inostranih poslova i trgovine Mađarske, Ambasada Mađarske u Srbiji i Udruženje poslovnih žena Srbije.